Machines Respon Isu ‘Paksaan’ Membeli Pelan Perlindungan Bersama iPhone 14

Kecoh di media sosial baru-baru ini sejumlah pengguna tidak berpuas hati dengan sebahagian kedai pengedar rasmi Apple yang memaksa membeli pelan perlindungan bersama iPhone 14. Hal ini kerana ada pelanggan yang tidak berminat untuk mendapatkan pelan perlindungan tersebut.

Menerusi laman Soyacincau, pihak Machines telah memberi respon berkenaan isu tersebut yang mana para pelanggan memang diwajibkan mengambil pelan perlindungan Machines Protection Plan(MPP) sekiranya menggunakan pilihan bayaran ansuran mengikut pelan perbankan yang dipilih.

Malah menerusi laman khas berkaitan bayaran ansuran, Machines sudah pun memberitahu bahawa pelanggan perlu mengambil pelan perlindungan sekiranya membeli peranti di kedai rasmi mereka namun masih bergantung pada terma dan syarat bank yang mengambil bahagian.

Scara asasnya, mereka yang membayar penuh diberi pilihan sama ada mahu mengambil pelan perlindungan Machines atau pun tidak. Sementara pelanggan yang memilih pembayaran secara ansuran pula terikat dengan syarat sesetengah bank yang mewajibkan mengambil pelan perlindungan Machines mengikut tempoh bayaran ansuran tertentu.

Machines juga menegaskan bahawa apa-apa tawaran MPP selain daripada yang dinyatakan di dalam carta bukanlah di dalam prosedur mereka. Jadi, jika anda dipaksa untuk mengambil pelan perlindungan walaupun tidak tertakluk pada syarat tertentu, boleh laporkan pada pihak Machines untuk tindakan lanjut.


Machines Tawarkan iPhone XS 256GB Dengan Harga Serendah RM3,099

Mulai dilancarkan pada September 2018, iPhone XS dilihat masih releven untuk digunakan sehingga kini. Menawarkan skrin OLED, dwi kamera serta memiliki rekaan yang sleek dengan dua pilihan warna antara yang membuatkan model ini menjadi rebutan ramai sejak mula dilancarkan.

Terbaharu, pengedar rasmi Apple di Malaysia iaitu Machines hadir dengan promosi masa terhad dengan menawarkan iPhone XS 256GB dengan harga serendah RM3,099 sahaja.

Untuk pengetahuan, model ini mulai ditawarkan dengan harga RM5,599 pada awal pelancaran sekaligus memberikan penjimatan sebanyak RM2,500 buat mereka yang sudah lama ingin memilikinya.

Promosi yang ditawarkan ini dilihat sangat berbaloi untuk dimiliki buat anda yang sudah lama mahu mendapatkan model iPhone terbaru dengan saiz storan yang besar. Sangat jarang sekali untuk kita lihat promosi iPhone dengan diskaun besar-besaran dijalankan.

Setakat artikel ditulis, iPhone XS 256GB sudah habis dijual di atas talian. Walau bagaimanapun, anda boleh ke cawangan Machines berdekatan anda untuk mendapatkan model dengan harga promosi berbaloi ini.

Berdasarkan ura-ura, iPhone 12 Pro dijangka bakal mula ditawarkan dengan harga sekitar RM4,899. Turut dikongsikan, senarai iPhone yang bakal menyokong iOS 14.

Harga Apple iPhone 12 Pro Dijangka Bermula Daripada RM4,899

Ini Mungkin Senarai iPhone Yang Menyokong Apple iOS 14


Machines Tawarkan iPhone XS Max 256GB Dengan Harga Serendah RM3,099

Mulai diumumkan sebagai model pengganti iPhone X, iPhone XS berjaya mencipta fenomena dengan penawaran saiz besar melalui model iPhone XS Max dengan kehadiran warna emas.

Terbaharu, pengedar rasmi Apple di Malaysia iaitu Machines hadir dengan promosi masa terhad dengan menawarkan iPhone XS dengan saiz storan 256GB dengan harga serendah RM3,099 sahaja.

Untuk pengetahuan, model ini mulai ditawarkan dengan harga RM5,699 pada awal pelancaran sekaligus memberikan lebih banyak penjimatan buat mereka yang sudah lama ingin memilikinya.

Menyoal dari segi releven, iPhone XS 256GB dilihat masih berbaloi untuk didapatkan ditambah pula dengan sokongan iOS13 serta saiz storan yang besar. Buat anda yang berminat, anda boleh klik di sini untuk ke laman rasmi Machines untuk dapatkan promosi edisi terhad ini.

Selain itu, Apple juga dikatakan bakal melancarkan model terbaharu mereka iaitu iPhone 9 pada 31 Mac ini dengan harga mampu milik. Klik pautan di bawah untuk bacaan lanjut.

Apple iPhone 9 Dan iPad Pro Baharu Bakal Dilancarkan 31 Mac Ini

iPhone 9 Mungkin Ditawarkan Dengan Harga Sekitar RM1,600 Sahaja


7 Perbezaan Diantara Aplikasi WhatsApp Dan Telegram

Apabila membincangkan aplikasi permesejan pada telefon pintar pastinya aplikasi WhatsApp dan Telegram antara yang menjadi pilihan orang ramai. Baik dari segi fungsi yang tersedia mahupun bilangan pengguna yang ramai.

Dalam pada itu, terdapat beberapa fungsi yang tersedia pada WhatsApp yang tidak terdapat pada Telegram pada ketika ini. Begitu juga sebaliknya. Berikut merupakan 7 perbezaan yang kami dapati apabila membandingkan kedua-dua aplikasi popular ini. Kami mulakan dengan fungsi-fungsi yang terdapat pada Whatsapp terlebih dahulu.

Penyediaan fungsi panggilan ini ternyata agak membantu meskipun terdapat sedikit ‘delay‘ ketika menggunakannya. Untuk pengguna iOS, mungkin mereka lebih selesa menggunakan FaceTime.

Bagi pengguna Android, WhatsApp Calls atau panggilan menggunakan aplikasi Messenger antara pilihan yang ada. Fungsi panggilan ini nampaknya tidak tersedia pada aplikasi Telegram.

Jika dahulunya cara penerimaan mesej pada aplikasi WhatsApp dan Telegram mungkin sama. Namun semuanya berubah setelah WhatsApp memperkenalkan blue tick. Melalui fungsi ini, pengguna dapat mengetahui, sama ada mesej tersebut diterima atau tidak melalui bilangan tick seterusnya warna bertukar biru apabila mesej dibaca. Kami dapati ramai yang kurang selesa dengan fungsi blue tick ini.

Telegram pula masih mengekalkan cara yang klasik dan disenangi ramai dengan penggunaan single dan double tick sahaja.

Melalui kemaskini terbaru WhatsApp, aplikasi ini telah menambah sebuah lagi fungsi terbaru iaitu WhatsApp status. Sama seperti Facebook dan Instagram, pengguna dapat memuatnaik gambar atau video yang diingini untuk tontonan umum.

Satu perkara yang paling kami suka dengan Telegram ini adalah sokongan perkongsian fail yang besar. Nyatakan sahaja sama ada anda mahu berkongsi fail berbentuk pdf, mkv, avi semuanya disokong dengan had perkongsian sehingga 1.5 GB. Tidak perlu lagi menggunakan file sharing website dan sebagainya, hanya dengan Telegram sahaja sudah cukup memadai.

WhatsApp dan Telegram mungkin berkongsi fungsi yang sama mengenai melalui sokongan group yang disediakan. Namun, apa yang lebih menarik mengenai Telegram group adalah kebolehan untuk menyertakan sehingga 5,000 ahli di dalam satu group.

Selain itu, perkongsian melalui channel sering disediakan buat laman web atau portal yang ingin berkongsi maklumat secara satu hala. Sesuai untuk sebarang pemberitahuan informasi atau konten terbaru. Buat anda yang belum mengikuti channel rasmi Telegram Vocket, anda boleh ikuti di sini.

Mungkin dianggap remeh, namun antara fungsi yang membuatkan Telegram tampak lebih fun berbanding WhatsApp adalah stickers. Pilihan stickers yang tersedia termasuk daripada penyumbang tempatan antara membuatkan penggunaan stickers ini lebih rancak.

Selain itu, fungsi-fungsi lain seperti edit mesej yang telah ditulis dan ‘secret chat’ yang membolehkan mesej dipadam dengan sendirinya setelah beberapa ketika setakat ini cuma tersedia buat Telegram sahaja.

Tidak banyak perbezaan yang banyak dilihat selepas WhatsApp mengemaskini aplikasi mereka melalui update terbaru. Namun penyediaan fungsi ‘secret chats‘ membolehkan mesej dipadam setelah beberapa ketika mungkin antara fungsi tambahan buat para pengguna.

Penawaran wang sebanyak $200,000 buat sesiapa yang berjaya menggodam sistem mereka antara faktor yang membuatkan orang ramai yakin dengan aplikasi ini.

Dalam pada itu, satu advantage terbesar aplikasi WhatsApp ketika ini adalah disebabkan bilangan penggunanya yang ramai. Kami dapati majoriti pengguna khususnya di Malaysia mempunyai WhatsApp pada smartphone mereka berbanding Telegram.

Anda lebih selesa aplikasi yang mana? Telegram atau WhatsApp?


Machines Tawarkan Promosi iPhone XR Dengan Harga Serendah RM1,799

Mulai dilancarkan pada September 2018, iPhone XR nampaknya berjaya menjadi antara telefon pintar terlaris serta menjadi pilihan pengguna pada tahun 2019.

Menawarkan penggunaan processor yang hebat dengan harga mampu milik antara yang menjadi rahsia Apple dalam membuatkan orang ramai tertarik untuk mendapatkan model ini.

Terbaharu, pengedar rasmi Apple di Malaysia iaitu Machines hadir dengan promosi masa terhad dengan menawarkan iPhone XR 64GB dengan harga serendah RM1,799 sahaja.

Model yang mulai ditawarkan dengan harga RM3,599 pada awal pelancaran sekaligus memberikan penjimatan sebanyak RM1,800 buat mereka yang sudah lama ingin memilikinya.

Selain iPhone XR, beberapa model lain seperti Mac Pro, iMac, Mac Mini, iPod Nano, iPhone 11 Pro turut ditawarkan secara ExDemo dimana model-model ini telah digunakan untuk dipamerkan pada cawangan Machines.

Promosi yang ditawarkan ini dilihat sangat berbaloi untuk dimiliki buat anda yang sudah lama mahu mendapatkan model iPhone tanpa mahu berbelanja besar. Sangat jarang sekali untuk kita lihat promosi iPhone dengan diskaun besar-besaran dijalankan.

Setakat artikel ditulis, iPhone XR (PRODUCT)RED sudah habis dijual di atas talian. Walau bagaimanapun, beberapa warna lain masih sedia untuk dimiliki dengan harga promosi berbaloi ini. Klik di sini untuk mendapatkan seleksi barangan Apple sementara stok masih ada.

Ketahui juga rekaan dan spesifikasi yang bakal ditawarkan pada iPhone 12 Pro yang bakal dilancarkan pada akhir tahun ini.

Hampir Pasti, Inilah Rekaan Dan Spesifikasi Yang Bakal Ditawarkan iPhone 12 Pro

Apa Yang Anda Boleh Jangkakan Pada iPhone 13 Yang Bakal Dilancarkan Pada Tahun Hadapan


Macron Presiden Baru Perancis Lambang Lelaki Yang Setia Dengan Cinta

Saya serius suka presiden Perancis yang baru, Emmanuel Macron. Dari awal lagi saya mengharapkan beliau untuk menewaskan Marine Le Pen. Le Pen sesuai jadi presiden Amerika, tetapi tidak melambangkan cita rasa Bangsa Perancis yang sinonim dengan Céline, Chanel dan Chloé.

Tapi yang lebih penting, Macron adalah lelaki ‘one in a million’.

Dengan adanya Macron, Justin Trudeau (PM Canada) bukan lagi satu-satunya simbol ‘pemimpin muda dan kacak’. Malah Macron enam tahun lebih muda dari Trudeau, setahun lebih muda dari KJ.

Antara Macron dan Trudeau, mungkin lebih ramai kaum hawa yang menyukai Trudeau. Kekacakan Macron dan kekacakan Trudeau berbeza.

Trudeau dibesarkan dalam keluarga yang berada dan berpengaruh (ayahnya PM), maka tidak hairanlah beliau memiliki aura ‘prince charming’ yang dapat mencairkan ramai wanita.

Macron mungkin tidak cukup kacak bagi ramai wanita, kerana Macron kelihatan sedikit ‘skema’. Lelaki yang kelihatan ‘smart’ ini kekadang menakutkan wanita, kerana imej mereka mudah dipautkan dengan ‘kerja’.

Trudeau pula memiliki gaya ‘dandy’ dan ‘hipster’ yang digila-gila oleh sebilangan wanita, malah Trudeau semasa muda adalah seorang yang ‘playful’: pernah berlakon dalam TV, jadi peninju dan hisap ganja.

Lelaki macam inilah baru ada ‘life’. Lelaki macam inilah yang boleh teman anda menjelajahi satu dunia, yang boleh mengambil hati anda dengan pelbagai kejutan setiap hari.

Kalau nak dibandingkan dengan hidup Trudeau yang berwarna-warni, hidup Macron agaklah bosan. Asyik kerja, kerja dan kerja. Macron bukan prince charming. Macron tidak bertuah seperti Trudeau. Beliau bukan dari keluarga elit. Tanpa dipayungi ayah, beliau perlu berusaha lebih untuk mencapai puncak kejayaan.

Walaupun dapat memasuki perkhidmatan awam (satu profesion yang berprestij di Perancis), Macron memiliki cita-cita yang lebih besar. Beliau sanggup keluarkan duit sendiri untuk menebus kontraknya dengan kerajaan, semata-mata untuk menyertai sektor swasta (Bank Rothschild) untuk menimba pengalaman, sebelum menceburi politik.

Lelaki yang bercita-cita besar (ambitious) ini sukar difahami oleh wanita. Bukan, bukan si dia tidak cukup romantik. Cuma, dia mahukan lebih banyak masa untuk kerjayanya, untuk membina masa depan kau dan dia. Maaf sekiranya dia gagal memberi kejutan yang diharapkan. Bukan dia cuai, cuma, kadang kala dia terlalu leka dengan kerjanya.

Maka, lelaki seperti Macron hanya mampu dijiwai oleh wanita yang matang. Lelaki seperti Macron juga merasai ketenangan dan ‘belonging’ di sisi mereka.

Jangan anggap lelaki yang kuat kerja mestilah jenis yang berhati batu. Sebenarnya lelaki begini teramatlah memerlukan tempat untuk mengadu dan menjadi diri sendiri. Mereka perlu dilindung, bukan menjadi pelindung kepada pasangan yang lebih muda.

Maka tidak hairan, Macron jatuh cinta pada cikgunya, Brigitte Trogneux yang 24 tahun lebih tua dari Macron. Ketika itu, Macron masih budak sekolah yang berumur 16 tahun, sementara cikgunya sudah berkeluarga dan melewati usia 40.

Ibu ayah Macron tidak merestui cintanya. Macron dipindahkan sekolah dari Amiens ke Paris. Pada asalnya, Macron pernah berniat melarikan diri bersama cikgunya.

Namun Macron kemudian fikir, adakah itu akan membahagiakan Brigitte? Macron ingin membuktikan bahawa cintanya terhadap Brigitte bukan cinta monyet. Maka, dengan hati yang berat, mereka berpisah dan Macron janji mereka akan bertemu kembali suatu hari nanti, selepas beliau berjaya.

14 tahun Macron menunggu Brigitte. Akhirnya, mereka bergelar suami isteri yang sah pada tahun 2007. Ketika itu Brigitte telah pun berusia 54 tahun. Bukan mudah untuk jumpa lelaki yang dalam usia 30, yang berada di kemuncak kerjaya masih setia menunggu cinta lamanya. Lelaki kalau jumpa orang yang betul, 30 tahun pun sanggup dia tunggu. Lelaki kalau setia, memang setia betul.

Cinta dan perkahwinan bukan sekadar mencari tulang rusuk atau perhiasan. Orang Barat percaya bahawa jiwa manusia masing-masing belum lengkap sehingga menemui cinta sejatinya, maka penyatuan cinta antara dua insan adalah untuk menyempurnakan dua jiwa (‘union of two lost souls’). Betapa untungnya Macron telah menemui jiwanya yang separuh lagi pada usia seawal 16 tahun!

10 tahun sudah berlalu, cinta Macron terhadap Brigitte masih belum lerai. Gelaran ‘First Lady’ adalah hadiah mahkota Macron kepada ratu hatinya, dan saksi kepada cinta mereka.

“SANS ELLE, JE NE SERAIS PAS MOI” (tanpa dia, tiadalah saya pada hari ini), kata Macron selepas memenangi pilihanraya presiden.

Sweet kan? Mungkin disebabkan nama Macron yang berbunyi seperti Macaron. Jadilah seperti Macron, jadilah lelaki yang setia.

Baca lagi: Isteriku Cikguku, Kisah Seperti Ini Pernah Berlaku Dalam Realiti Calon Presiden Perancis


‘Mad Max’ Menang Besar Di Oscars 2016

Academy Awards Ke-88 yang baru sahaja tamat menyaksikan filem ‘Mad Max : Fury Road’ menggondol 5 anugerah pada anugerah Oscars untuk kali ini.

Highlight utama semestinya kepada anugerah Best Actor Award yang dimenangi oleh Leonardo Dicaprio! Yeah! Ini adalah pencalonan yang ke-6 buat Leonardo untuk Academy Awards ini. Di bawah adalah senarai pemenang untuk anugerah-anugerah lain.

2. Pelakon Lelaki Terbaik – Leonardo DiCaprio, ‘The Revenant’

3. Pelakon Wanita Terbaik – Brie Larson, ‘Room’

4. Pengarah Terbaik – Alejandro Iñárritu, ‘The Revenant’

5. Lagu Original Terbaik – ‘Writing’s on the Wall’ Spectre, Muzik dan lirik oleh Jimmy Napes dan Sam Smith

6. Skor Music Terbaik – ‘The Hateful Eight,’ Ennio Morricone

7. Filem Dengan Bahasa Asing Terbaik – ‘Son of Saul’

8. Filem Pendek ‘Live Action’ Terbaik – ‘Stutterer’

10. Dokumentari Dengan Subject Pendek Terbaik – ‘A Girl in the River: The Price of Forgiveness’

11. Pelakon Pembantu Lelaki Terbaik – Mark Rylance, ‘Bridge of Spies’

12. Pelakon Pembantu Wanita Terbaik – Vikander, ‘The Danish Girl’

13. Filem Animasi Terbaik – ‘Inside Out’

14. Filem Animasi Pendek Terbaik – ‘Bear Story’

15. Efek Visual Terbaik – ‘Ex Machina’, Andrew Whitehurst, Paul Norris, Mark Ardington dan Sara Bennett

16. Aduan Bunyi Terbaik – ‘Mad Max: Fury Road’, Chris Jenkins, Gregg Rudloff dan Ben Osmo

17. Suntingan Bunyi terbaik – ‘Mad Max: Fury Road’, Mark Mangini dan David White

18. Suntingan filem terbaik – ‘Mad Max: Fury Road’, Margaret Sixel

19. Sinematografi Terbaik – ‘The Revenant’ Emmanuel Lubezki

20. Dandanan dan Mekap Terbaik – ‘Mad Max: Fury Road’, Lesley Vanderwalt, Elka Wardega dan Damian Martin

21. Rekaan Kostum Terbaik – ‘Mad Max: Fury Road’, Jenny Beavan

22. Rekaan Produksi Terbaik – ‘Mad Max: Fury Road’

23. Adaptasi Filem Terbaik – ‘The Big Short’, Charles Randolph dan Adam McKay

24. Original Screenplay Terbaik – ‘Spotlight’ Ditulis oleh Josh Singer dan Tom McCarthy

Filem Spotlight mungkin tidak sebesar filem-filem yang lain tetapi filem itu mendapat spotlight di Academy Awards ini sebagai filem terbaik. Kemenangan Mad Max adalah sesuatu yang boleh dijangka kerana filem ini memenangi anugerah di kategori yang sepatutnya.

Leonardo kali ini berjaya memenangi hati para juri dengan lakonannya dalam ‘The Revenant’. Tahniah buat semua pemenang.


Mads Mikkelsen Ganti Johnny Depp Dalam Fantastic Beasts 3

Warner Bros. mengesahkan bahawa Mads Mikkelsen bakal menggantikan aktor Johnny Depp sebagai Gellert Grinderwald dalam siri Fantastic Beasts 3 dan seterusnya.

Siri prequel siri Harry Potter yang ditulis oleh J.K Rowling ini mula ditayangkan di layar perak pada tahun 2016 di mana Depp muncul sebagai Grinderwarld dalam dua siri pertama.

Lakonan Depp untuk francais tersebut mendapat pujian akan tetapi, beliau dipaksa untuk mengundurkan diri apabila beliau kalah dalam kes saman fitnah tabloid The Sun mengenai artikel yang mendakwa dirinya sebagai ‘kaki pukul’.

Meskipun Depp tewas dalam kes saman fitnah tersebut, namun beliau tetap akan membuktikan bahawa beliau tidak bersalah dan merancang untuk membuat rayuan terhadap keputusan mahkamah itu.

Berikutan pengunduran Depp, pihak Warner Bros. mengesahkan bahawa pelakon baharu telah pun disaring untuk watak Gellert Grinderwald dan ada khabar angin yang mengatakan bahawa Mads Mikkelsen merupakan pengganti Depp buat siri tersebut.

Mikkelsen pada mulanya menolak khabar angin itu akan tetapi, khabar angin tersebut rupanya benar apabila pihak Warner Bros. sendiri mengesahkan bahawa pelakon dari siri Hannibal tersebut bakal menggantikan Depp sebagai Grinderwald.

Khabarnya, pencarian untuk pengganti Depp buat siri tersebut tidak mengambil masa yang lama, cuma beberapa minggu sahaja. Walaubagaimana pun, filem tersebut tetap bakal ditangguhkan jadual tayangannya.

Siri Fantastic Beasts 3 dijangkakan bakal ditayang pada 15 Julai 2022 dan pelakon-pelakon asal siri tersebut seperti Eddie Redmayne, Katherin Waterson, Dan Fogler dan Ezra Miller tetap akan kekal dalma francais tersebut.

Meskipun digugurkan daripada francais Fantastic Beasts, Johnny Depp tetap terima gaji penuh bernilai RM41 juta? Klik pautan di bawah untuk mengetahui cerita tersebut.

Digugurkan Daripada Siri Fantastic Beasts, Johnny Depp Tetap Terima Gaji Penuh Bernilai RM41 Juta?

Johnny Depp Dipaksa Keluar Daripada Siri Fantastic Beasts

Hari Sedih Untuk Johnny Depp, Tewas Kes Fitnah Dan Dituduh ‘Dera Isteri’


MAFI Komited Untuk Terus Memperkasa Sektor Agromakanan Pasca COVID-19

Sektor agromakanan sememangnya memainkan peranan yang penting dalam negara. Menerusi Rancangan Malaysia Ke-12 (RMK-12) sektor agromakanan dijangka berkembang pada kadar 4.5 peratus setahun sekaligus meletakkan sektor ini sebagai penyumbang utama kepada Keluaran Dalam Negara Kasar (KDNK) negara

Menurut Kementerian Pertanian dan Industri Makanan (MAFI) melalui Lembaga Pemasaran Pertanian Persekutuan (FAMA), pihak mereka akan memastikan sekuriti makanan terus terjamin disamping terus memperkasa aktiviti eksport produk agromakanan ke luar negara termasuk Singapura.

Pelbagai perkara telah dibincangkan semasa sesi sidang video antara lain, berkaitan dengan cabaran pandemik COVID-19 kepada sektor agromakanan, polisi sekuriti makanan negara, usaha-usaha meningkatkan pengeluaran domestik, pematuhan kualiti eksport barangan agromakanan

Datuk Seri Dr Ronald Kiandee, Menteri Pertanian dan Industri Makanan memaklumkan Pengeksportan produk agromakanan Malaysia ke Singapura kekal stabil dengan kadar pertumbuhan tahunan antara 1% hingga 6% bagi tempoh 5 tahun kebelakangan ini.

Pada masa yang sama, Dr Ronald juga telah melawat Pasar Tani Datin Halimah, Johor Bahru bagi melihat sendiri operasi pasar tani. Ini adalah selaras dengan pembukaan semula outlet pasaran FAMA di seluruh negara memandangkan tiada lagi negeri berada dalam Fasa 1 Pelan Pemulihan Negara (PPN).

Menurut Dr. Ronald, sehingga kini kesemua 368 outlet pasaran FAMA di seluruh negara telah mula beroperasi dengan mengadaptasi Prosedur Operasi Standard (SOP) yang ditetapkan oleh Majlis Keselamatan Negara (MKN).

Tular pada minggu ini apabila terdapat sekumpulan YouTuber yang hasilkan konten prank tangkap basah yang didawak sebagai hiburan para penonton.

Dakwa Sekadar Hiburan, ‘Prank’ Tangkap Basah Kumpulan YouTuber Ini Undang Kerisauan Netizen

Sekadar Pakai Selipar Asadi, Gambar Vincent Tan Yang Tular Ini Raih Perhatian Netizen


Mafia Ambil Kesempatan, Tawar Makanan Dan Pinjaman Tanpa Faedah Untuk Rakyat Itali

Mafia di Itali telah menyerahkan makanan dan menawarkan pinjaman kewangan tanpa faedah kepada warga yang memerlukan. Tujuannya adalah untuk mengenakan kawalan terhadapan kehidupan rakyat yang susah dan memanfaatkan krisis ini untuk kepentingan kumpulan tersebut.

Penulis skrip untuk drama jenayah Itali, Roberto Saviano memberitahu Daily Mail bahawa kumpulan itu menyerahkan bahan makanan kepada keluarga yang terkesan akibat penguncian adalah bagi memastikan mereka mendapat faedah selepas krisis berakhir.

Beliau menambah bahawa kumpulan itu juga sedang bersiap sedia untuk merampas perniagaan yang terkesan akibat COVID-19 selepas kerajaan Itali dilaporkan menunggu dana dari Eropah bagi meningkatkan ekonomi negara.

Saviano yang kini berada di bawah perlindungan polis di New York adalah seorang pakar dalam aktiviti kumpulan mafia, dia tahu bagaimana kumpulan itu telah berkembang dengan melakukan aktiviti haram.

Di selatan ibu kota Naples, kumpulan pemberi pinjaman wang yang berada di bawah arahan Camorra, telah membatalkan faedah kepada setiap pinjaman kewangan, kata Saviano.

“Untuk tujuan apa? Untuk nikmat [selepas krisis berakhir],” katanya.

Ketakutan Saviano telah disuarakan oleh penyiasat anti-mafia dan ahli politik ketika virus itu melanda Itali. Angka kematian di negara ini secara rasmi mencecah 18,279 orang.

“Selama lebih dari sebulan, kedai, kafe, restoran dan pub telah ditutup,” kata Nicola Gratteri, ketua pejabat pendakwa raya di Catanzaro, kepada Guardian.

Gratteri menambah bahawa berjuta-juta orang Itali bekerja di dalam ‘ekonomi kelabu’, bermakna mereka tidak mempunyai pendapatan dan tidak mempunyai wang untuk menyokong diri mereka selama lebih dari sebulan.

“Sekiranya pihak negeri tidak segera melangkah bagi membantu keluarga-keluarga ini, maka mafia akan menyediakan perkhidmatannya, kehidupan rakyat akan dikawal oleh mereka,” Katanya.

Untuk bacaan lanjut mengenai COVID-19, klik pautan di bawah.

Lihat Bagaimana ‘Lockdown’ COVID-19 Beri Kesan Kepada Alam Sekitar Di Seluruh Dunia

‘Scammer’ Jual Darah Dan Air Liur Bekas Pesakit COVID-19 Dengan Harga RM4,000 Di Dark Web

Lihat Bagaimana Rantaian COVID-19 Mampu Diputuskan Dengan Menggunakan ‘Domino Effect’


Maggi Dan Dodol Jadi ‘Peneman’ Rakyat Malaysia Di Zon Merah COVID-19 Di Itali

Melalui kemas kini yang dikeluarkan oleh Kementerian Kesihatan Malaysia pada semalam, Itali kini berada di kedudukan ketiga di belakang China dan Korea Selatan dalam bilangan keseluruhan kes Covid-19 yang dicatatkan.

Negara Eropah itu kini sudah pun mencatatkan 5,883 kes dan 233 kematian yang berpunca daripada wabak itu. Malah beberapa wilayah di Utara negara itu juga kini berada dalam zon merah dengan penduduk dilarang keluar daripada kawasan masing-masing.

Bagaimanapun, sedikit melegakan apabila Kedutaan Malaysia di Itali melalui satu perkongsian yang dibuat pengguna Twitter tidak ‘melupakan’ rakyat Malaysia yang berada di sana.

Melalui perkongsian @Krish_kumar22 , beliau berkata kedutaan Malaysia di Rom mengirim satu pakej bantuan kepada rakannya yang kini berada di zon merah Covid-19 di utara Itali.

Malaysian Embassy in Rome sent a care package to a friend who is living in the Covid-19 red zone in Northern Italy. It consists of hand sanitizer, wipes, disinfectant, masks, Maggi, durian dodol, serunding, Brahims rendang, hand sanitizer etc. Couldnt get anymore Malaysian.😂

— கிருஷ்ணா🇲🇾🇮🇹 (@Krish_kumar22) March 6, 2020

“Kedutaan Malaysia menghantar satu bungkusan bantuan kepada kawan saya yang tinggal di zon merah Covid-19 di utara Itali.

“Ianya mengandungi hand sanitizer, tisu basah […] Maggi, dodol, serunding dan rendang Brahim’s. Sangat Malaysia,” kongsinya di Twitter.

Dalam kiriman tersebut, Krish turut berkongsi gambar pakej yang telah dihantar oleh kedutaan Malaysia kepada kawannya itu selepas ada netizen yang meminta bukti bergambar.

— கிருஷ்ணா🇲🇾🇮🇹 (@Krish_kumar22) March 7, 2020

Perkongsian itu kemudiannya mencuri tumpuan netizen dan telah pun mendapat lebih 3,000 ulang kicau di Twitter.

Selepas melihat perkongsian yang dibuat Krish di Twitter itu, rata-rata netizen memuji tindakan yang telah diambil oleh kedutaan Malaysia di sana.

Bagaimanapun, ada juga yang sempat bergurau kenapa hanya satu bungkus sahaja Maggi kari yang disediakan oleh kedutaan Malaysia kepada rakannya di sana.

Krish kemudiannya menjelaskan rupa-rupanya stok Maggi kari di sana adalah sangat terhad dengan kebanyakan kedai runcit hanya menyediakan Maggi berperisa ayam.

Apa-apa pun tahniah kepada kedutaan Malaysia yang tidak ‘melupakan’ rakyat kita yang berada di sana. Semoga kiriman Maggi dan dodol akan menguatkan semangat beliau untuk menghadapi situasi terkini wabak Covid-19 yang semakin teruk di Itali.

Tahukah anda sehingga kini, lebih 50,000 pesakit yang dijangkiti wabak Covid-19 telah pun berjaya sembuh. Klik pautan di bawah untuk membaca.

Dalam Pada Ketakutan Pakar, Lebih 50,000 Pesakit COVID-19 Berjaya Dipulihkan

Dakwaan Ikan Singgang Sembuhkan Covid-19, Ini Penjelasan Sebenar Pensyarah UMT

Saintis Dapati Wabak Coronavirus Telah Bermutasi Menjadi Lebih Agresif


Ini Adalah Respon Daripada Maggi Malaysia Apabila Seorang Pembeli Membuat Aduan Di Facebook

Siapa tidak kenal dengan Maggi Malaysia boleh terus ke Facebook mereka untuk melihat siapakah mereka dan apa produk keluaran mereka.

Apa pun, siapa yang dah kenal dengan Maggi Malaysia boleh terus dengan pembacaan anda pada gambar di bawah.

Beberapa minggu lepas, den beli megi cup x de garpu plastik, jadi kena makan hirup je (sebab dalam office).. Terkenankan dah dua kali kena x de garpu plastik ni, Saje den report kat fb maggie malaysia.. Selang beberapa hari nestle call den mintak alamat bagai dan minta maaf. Den kato la x po lah, mende kecik je.. Tapi depa ckp ni hal besar buat diaorang, den angguk2 geleng2 je lah sebab dia speaking, den duk yes no yes no je lepas tu gelak kecik sikit2 Ni… Ni.. Hari ni den dapat surat maaf ngan duit refund skali.. Megi cup x de sudu punya isu je pun, den sendiri rasa kolot pi report suka2 je pun.. Apa pengajaran yg boleh kita dapat dari customer servis camni? Terbaik betul.. Respek

A photo posted by Freddie Aziz Jasbindar (@freddieaziz) on Mar 15, 2015 at 9:47pm PDT

Apa yang kita lihat dari pengalaman @freddieaziz di atas, pihak Maggi Malaysia amat bertanggungjawab dalam isu ini. Walaupun nilai barang tidak seberapa bagi @freddieaziz, namun pihak Maggi Malaysia amat besar bagi mereka.

Terima kasih @freddieaziz atas perkongsian ini.


Maggi Pedas Giler Kini Boleh Didapati Dalam Bentuk Pek

Peminat Maggi Pedas Giler yang kini menjadi buruan dalam kalangan masyarakat Malaysia disebabkan rasa pedas yang menepati citarasa tempatan. Sebelumnya Maggi Pedas Giler hanya boleh didapati dalam bentuk mangkuk senang saji tetapi kini makanan segera tersebut sudah boleh didapati dalam betuk pek.

Pek besar ini mengandungi 5 paket berasingan sama seperti pek Maggi yang lain. Setakat ini hanya dua perisa Maggi Pedas Giler ada di pasaran iaitu, Maggi Pedas Giler Tom Yummz dan Maggi Pedas Giler Ayam Bakar. Pek Besar ini boleh didapati dengan harga pengenalan RM8.50 sahaja.


Tutup Mulut Anda Sebelum Layan Magik iPad Daripada Lelaki Ini. Memang Sungguh WOW!

Simon Pierro adalah seorang ahli magik daripada Jerman. Tidak seperti ahli magik yang lain, Simon Pierro menggunakan teknologi semasa untuk trick magik beliau. Ya, dia menggunakan iPad untuk pertunjukan magiknya.

Bermula daripada ditipu oleh seorang ahli magik jalanan di bandar New York. Kini, Simon Pierro adalah seorang ahli magik digital yang terkenal diseluruh dunia. Membuat persembahan daripada Hong Kong ke Hollywood. Dijemput di pelbagai talk show terkenal.

Terbaru, beliau dijemput ke Ellen Show untuk memperlihatkan magik beliau. Memang WOW! Layan video dibawah.

p/s : Cari “Simon Pierro” di Youtube untuk lebih banyak magic trick daripada beliau


7 Perbezaan Mudah Takaful Perubatan (Medical Card) vs Takaful Hayat

Nota Editor: 7 perbezaan antara Takaful Perubatan yang (menawarkan medical card) vs Takaful Hayat ini telah dikongsikan oleh Faiz Najmi Prudential BSN.

Kami kongsikan semula di sini dengan izin daripada penulis asal. Semoga bermanfaat untuk anda lebih mengenali 2 jenis insurans yang menawarkan perlindungan yang berbeza ini.

PERBEZAAN MEDICAL CARD (TAKAFUL PERUBATAN) DAN TAKAFUL HAYAT SAHAJA

1. Medical card itu bersifat bayar balik (reimbursement) – bayar balik bil perubatan saja. Itu pun banyak peraturan dan prosedurnya.

Takaful hayat pula bersifat pampasan (compensation) – pampasan dapat lumpsum dalam nilai yang besar. Tak banyak songeh sangat, kalau dah mati, matilah.

3. Medical card tiada guna jika kita mati dilanggar lori.

Takaful hayat ada guna, dibayar sekaligus kepada keluarga (lumpsum)

4. Medical card boleh bayar bil potong kaki (amputation), tapi tak dapat bayar kerusi roda, kaki palsu, peralatan bantuan, kehilangan pendapatan.

Takaful hayat boleh guna wang pampasan untuk bayar peralatan sokongan dan ganti pendapatan.

5. Medical card hanya dapat claim satu saja setiap kali masuk hospital.

Takaful hayat jika ada banyak pun dapat claim semua (jika disahkan mati, cacat kekal atau berpenyakit kritikal)

6. Jika manfaat kematian takaful hayat lebih besar dari harga rumah, bank lebih suka pada kita dan tak paksa kita beli insuran loan rumah daripada mereka.

7. Medical card hanya bayar hutang hospital swasta. Hutang peribadi masih sangkut.

Takaful hayat boleh digunakan sebagai fungsi membayar apa-apa hutang peribadi setelah kita pergi supaya roh kita tak sangkut.

Baca juga tentang 5 Sebab Kenapa Pemilik Start Up Wajar Lindungi Perniagaan Dengan Insurans

LIKE dan FOLLOW Vocket di Facebook serta Instagram


Magnet Dengan Memori. Ini Mungkin Menyelesaikan Masalah Lupa Password Untuk Kad ATM Anda Yang Banyak Itu!

Adakah anda selalu terlupa password kad debit ATM ?

Dalam wallet anda mungkin ada beberapa keping jad debit berlainan bank.

Ada kad ATM dari zaman sekolah masa dapat biasiswa, kemudian zaman universiti masa dapat PTPTN dan sekarang ni bekerja guna kad ATM lain untuk dapat gaji.

Semuanya password berlainan sebab untuk tujuan keselamatan.

Ok, ini cara paling selamat untuk anda simpan password tu.


Ramai Sanggup Beratur Panjang Di Mid Valley Megamall Kerana Hidangan Unik Restoran Ini

Selain dari pemasaran pra pelancaran yang berkesan, restoran ini juga berjaya membuat ramai peminatnya sanggup beratur panjang sewaktu upacara pembukaan cawangan pertama mereka di negara ini.

Inilah penangan Restoran Magnum pertama di Malaysia di Mid Valley Megamall. Jika anda peminat tegar ais krim ini dan tinggal di Lembah Klang, pasti anda sudah terdengar impak dari pembukaan restoran ini.

Berkonsepkan ‘custom made ice cream’, para peminat aiskrim Magnum kini boleh menikmati hidangan aiskrim ini dalam gaya dan citarasa berbeza berbanding aiskrim lain termasuk menikmatinya dengan cili!

Jom layan antara hidangan ais krim yang ditawarkan di restoran ini :

Magnum Ice Cream Cafe Kuala Lumpur, Third Floor, Mid Valley Megamall, Kuala Lumpur

Terkini, cawangan ke 2 restoran ini baru saja dibuka di Putrajaya.

Alamat : GE-3, Ground floor, IOI City Mall, Putrajaya.

Sumber : FB Page Magnum Malaysia, VKeong.com,

Melihat gambar hidangan ais krim yang ditawarkan ini sudah buat kami rasa mahu cuba. Bagaimanalah rasanya makan aiskrim dengan cili ye?


Mah Sing Tawarkan Rumah Di Lazada Dengan Harga Pendaftaran Bermula RM3,000

Lazada nampaknya berjaya meletakkan laman mereka sebagai laman pertama di Malaysia dalam menawarkan rumah atas talian. Melalui kerjasama bersama Mah Sing, kini anda berpelaung

Melalui kerjasama diantara Lazada dan Mah Sing ini, para pembeli berpeluang mendapatkan rumah yang diinginkan dengan harga pendaftaran bermula daripada RM3,000. Mengulas lanjut mengenai proses pembelian, para pengguna masih lagi perlu berunding dengan lebih lanjut kepada pihak Mah Sing untuk melangsungkan proses pembelian rumah.

Melihat kepada penawaran harga rumah yang ditawarkan, didapati sejumlah besar rumah yang ditawarkan adalah pada kategori premium dimana rumah bersaiz 600 kaki persegi ditawarkan pada harga sekitar RM415,000.00.

Buat anda yang berminat dan sudahpun mengetahui dengan lebih lanjut mengenai lokasi rumah yang ingin didapatkan, anda boleh menempah rumah di laman e-dagang Lazada melalui kedai rasmi Mah Sing.


Mahal Dan Sempit, Bilik Stor Di Kondominium Ini Disewa Dengan Harga RM1,515

Umum tahu, harga rumah yang mahal antara yang mendesak orang ramai untuk menyewa. Selain itu, mereka yang sekadar bekerja di sesuatu kawasan dalam tempoh yang tidak panjang antara yang memilih untuk menyewa berbanding membeli sesebuah rumah.

Mengamalkan konsep, bilik sewa sekadar untuk berehat dan tidur, iklan bilik sewa di Singapura ini telah menimbulkan buah mulut orang ramai apabila bilik dengan kelebaran sekadar cukup untuk memuatkan katil beserta kipas ditawarkan dengan harga bulanan setinggi S$500 (~RM1,515).

Meskipun individu yang menyewa bakal menjadi penduduk kondominium mewah di kawasan Boon Keng, Singapura, penyewa sekadar menerima sebuah bilik kecil beserta kipas angin, fasiliti yang ditawarkan kondominum beserta sewa bil elektrik dan air bulanan.

Difahamkan lokasinya yang strategik serta berdekatan dengan stesen MRT antara yang membuatkan bilik sewa ini disewa dengan harga yang premium.

Di sebalik penawaran bilik kecil ini, para netizen nampaknya tidak terlepas daripada menyoal mengenai soal harga sewaan yang tinggi bagi bilik kecil ini. Tidak kurang juga yang berminat untuk tahu dimanakah pakaian penyewa bakal disimpan dan digantung.

Selain itu, terdapat juga netizen yang berpendapat harga yang ditawarkan buat bilik sewa berkenaan bergantung kepada tuan rumah di mana para penyewa yang tidak berminat tidak perlu menyewa di bilik stor ini.

Bagaimana pula dengan pendapat anda? Adakah berbaloi untuk berbelanja sehingga S$500 (~RM1,515) sebulan di Singapura semata-mata untuk menginap di ‘kondominium’ ini.

Lihat juga makeover bilik tidur kampung yang diubah suai kepada konsep moden dengan bermodalkan RM2,000 sahaja.

Cantik Dan Tenang, Lihat ‘Makeover’ Bilik Tidur Kampung Dengan Konsep Moden Bermodalkan RM2,000

Cetus Kemarahan Netizen Selepas Rosakkan Bilik Kuarantin, Lelaki Dari Sarawak Kini Ditahan

Persis Gambar Pinterest, Lihat Transformasi Bilik Dengan Rekaan Scandinavian Bermodalkan RM5,000


Mahal Dan Tidak Masuk Akal, Harga Tiket Penerbangan Ke Sarawak Jadi Bualan Netizen

Isu harga tiket mahal ketika musim perayaan bukanlah satu isu yang baharu tetapi perkara ini masih berlanjutan tanpa ada solusi. Lalu, ia menyukarkan golongan yang berpendapatan rendah dan sederhana untuk menggunakan perkhidmatan tersebut.

Terbaharu, kecoh di media sosial apabila ada yang menyuarakan keluhan apabila harga tiket penerbangan ke Sarawak mahal dan tidak masuk akal. Menerusi perkongsian pengguna Twitter @aripfredo dan penyanyi dari Sarawak iaitu Alena Murang, masing-masing mengatakan kenaikan harga tiket ketika perayaan dilihat agak melampau.

Christmas di London jak kita 💀 pic.twitter.com/yDtjy89vr8

A post shared by Alena Murang (@alenamurang)

Malah, pengguna Twitter @aripfredo telah membuat perbandingan dan mendapati harga tiket pada tarikh tersebut berharga RM1,499.18 (kelas ekonomi) manakala bagi penerbangan serupa ke London berharga RM1,469 di laman sesawang MAS.

Tambahnya, syarikat penerbangan lain juga menunjukkan kenaikan harga tiket. Isu tersebut telah mendapat perhatian MAS lalu pihak MAS menjawab pertanyaan mengapa berlakunya kenaikan harga tiket.

Hello, @aripfredo. Please be informed that our prices are dynamically set based on demand and availability. Prices may vary depending on the dates and times selected. We would recommend that you search on a different date combination to obtain your preferred fare. -JY

— Malaysia Airlines (@MAS) November 23, 2021

Menurut pihak MAS, harga ditetapkan secara dinamik dan berubah-ubah mengikut permintaan dan penawaran. Akan tetapi, maklum balas tersebut tidak memuaskan hati sesetengah pihak dan berharap pihak yang bertanggungjawab perlu menyelesaikan isu ini.

Isu ini turut mendapat perhatian netizen dan rata-rata netizen berharap harga tiket penerbangan akan lebih murah agar dapat berjumpa dengan keluarga selepas sudah lama tidak berjumpa.

Tahukah anda bahawa ‘trend’ pacak khemah di Genting Highlands membimbangkan ramai orang? Klik pautan di bawah untuk ketahui lanjut.

Pacak Khemah Dan Lepak Di ‘Parking Lot’, Trend Terbaru Di Genting Highlands Ini Buat Netizen Berang

Terbengkalai Dan Suram, Keadaan Terkini MAPS Ipoh Selepas Ditutup Tahun Lalu Buat Netizen Sedih

Kempen ‘Vaxxed To Go’ Agoda Tawar Pelbagai Kelebihan Buat Individu Lengkap Vaksinasi


The Maharajas Express, Keretapi Gaya Mewah Seindah Namanya Di India

Keretapi mewah The Maharajas Express diakui 5 tahun berturut-turut sebagai penerima “World’s Leading Luxury Train” di World Travel Awards sejak 2012. Ia dimiliki dan dikendali oleh syarikat Indian Railaways Catering and Tourism Corporation (IRCTC) telah mula beroperasi pada 2010.

Perjalanan menyelusuri muka bumi barat dan selatan India menjadi lebih bermakna kepada pengembara mewah apabila dilayan bak maharaja di dalam koc keretapi yang dihias dengan emas dan perak, makanan mewah, dan senireka dan tatarias yang mengagumkan. Ia terhad untuk 84 orang penumpang (guest) bagi 1 pengembaraan.

Terdapat 5 pakej kembara disediakan iaitu Indian Splendor, Tresures of India, Indian Panorama, Heritage of India dan Gems of India. Setiap perjalanan Maharajas Express yang memiliki 23 koc ini memakan masa antara 4 – 8 hari dan berbeza harga pakej. Contoh harga anggaran pakej Heritage of India bermula dari RM28,000 hingga RM100,000 kerana ia bergantung pula pada jenis bilik kabin yang dipilih.

Pengembaraan keretapi mewah ini boleh dijadikan pilihan pengembaraan selain pelayaran mewah di atas kapal besar. Ikuti video pendek berkenaannya di sini:


Mahasiswa Dan Kaum Pekerja Turun Lawan Jokowi, Apa Sebenarnya Yang Berlaku Di Indonesia?

Satu undang-undang baharu telah dikeluarkan oleh Dewan Perwakilan Indonesia hingga menyebabkan satu demo lautan manusia yang tidak lagi menghiraukan ketakutan mereka terhadap wabak COVID-19.

Sejak Rabu, keadaan di beberapa bandar besar di sekitar Indonesia mulai memanas. Usaha polis untuk meleraikan tunjuk perasaan yang terdiri daripada pelajar dan kesatuan pekerja yang menolak Undang-Undang Cipta Kerja atau Omnibus Law nampaknya menemui jalan buntu.

Lalu mereka terpaksa memilih jalan kekerasan. Sejak semalam, lebih 10 pelajar Bandung ditangkap oleh pihak berkuasa. Mereka dipukul dan dihalau menggunakan gas pemedih mata.

Sementara di Kota Semarang, Jawa Tengah, lebih dari 100 penunjuk perasaan ditangkap oleh polis. Sebilangan dari mereka adalah pelajar Sekolah Menengah Vokasional, yang telah bergabung sebagai tanda solidariti dengan gerakan menentang undang-undang yang menekan mereka.

Sejak undang-undang ini diluluskan pada Isnin lalu, ia terus memicu kepada kemarahan warga Indonesia. Semalam, Vice melaporkan bahawa Presiden Joko Widodo tidak berada di Jakarta, namun itu tidak menghalang ribuan orang untuk berkumpul di depan Istana Negara.

Ketika Joko Widodo atau lebih mesra dikenali sebagai Jokowi kembali dipilih menjadi Presiden Indonesia tahun lalu, dia ada memasang impian untuk mengubah negara tersebut menjadi negara yang mempunyai pendapatan per kapita tahunan sebanyak 320 juta rupiah dan produk domestik kasar  USD$ 7 trilion menjelang 2045.

Lalu Omnibus Law diperkenalkan – satu undang-undang yang bertujuan untuk membuka jalan kepada pelaburan asing di beberapa sektor tempatan. Ia telah diluluskan oleh Parlimen pada Isnin lalu dan memicu kepada ketidakpuasan hati masyarakat Indonesia.

Secara dasarnya, undang-undang baru ini mampu untuk menyelesaikan banyak perkara, dari masalah birokrasi, kekeliruan peraturan yang bertindih dan bertentangan serta mampu untuk memicu ekonomi lembap yang terkesan akibat kesan buruk dari COVID-19.

Tetapi undang-undang ini datang pada saat rakyat Indonesia menderita kesulitan ekonomi akibat pemotongan gaji dan kehilangan pekerjaan.

Undang-undang yang merangkumi pekerjaan, cukai dan pelaburan ini telah mendapat reaksi yang bercampur. Kumpulan yang menentang memang dijangka akan meluap, tetapi kemarahan ini mampu dikurangkan jika Jokowi bersikap telus, kata pakar undang-undang.

“Walaupun akan memberi manfaat bagi perniagaan dan pelabur, ia akan memberi makanan kepada tunjuk perasaan,” kata Made Supriatma, dari ISEAS – Yusof Ishak Institute.

“Melihat apa yang sedang terjadi di jalan-jalan di sekitar Jakarta dan kota-kota besar lainnya, saya takut ia tidak akan dapat dikawal. Kami berada di tengah-tengah wabak dan orang lebih marah daripada biasa.”

Asep Komarudin, aktivis alam sekitar yang mewakili Greenpeace Indonesia, mengatakan bahawa undang-undang baru ini telah membatalkan klausa penting yang memberi kuasa undang-undang untuk menyaman syarikat yang menyebabkan kerosakan alam sekitar.

“Sekatan pentadbiran sahaja lemah dan tidak memberikan pencegahan. Ini bererti kebakaran hutan dan jerebu akan terus berlaku,” katanya kepada ST.

Bagi Timboel Siregar, setiausaha jenderal Organisasi Pekerja Indonesia. Dia melihat wujud jurang perbezaan di dalam undang-undang ini dan akan memberi kuasa kepada syarikat untuk bertindak sesuka hati.

“Kos sara hidup di Jakarta berbeza dengan kos sara hidup di kampung-kampung. Syarikat akan mengambil kesempatan terhadap undang-undang ini dan membayar semua orang dengan gaji yang sama, dan itu tidak adil,” katanya.

Tidak dinafikan, penyebaran wabak COVID-19 telah menggagalkan banyak rancangan ekonomi dan projek infrastruktur Jokowi. Undang-undang baru ini pula dilihat seperti warisan apabila dia meninggalkan jawatannya pada tahun 2024. Walaupun Jokowi mendapat sokongan di Parlimen, tetapi dia dilihat gagal untuk mendapat sokongan dari rakyat Indonesia.

Setelah lama berdiam diri, Jokowi akhirnya tampil memberi kenyataan. Dia mengatakan bahawa kebanyakan maklumat yang bermain di media sosial adalah tidak tepat dan salah faham.

Dia turut mendakwa bahawa tuduhan yang menyatakan bahawa undang-undang baharu ini bakal membuatkan ramai orang kehilangan kerja dan tidak mendapat jaminan sosial, termasuk faedah persaraan, adalah tidak tepat.

“Saya memberi jaminan bahawa itu tidak benar. Hak dan keselamatan sosial akan tetap ada,” kata Jokowi semalam

Jokowi, bagaimanapun, gagal menjawab isu-isu lain yang kontroversi seperti peruntukan yang melonggarkan syarat untuk pekerja luar dan perubahan dalam enam undang-undang yang berkaitan dengan alam sekitar.

Untuk bacaan lanjut, klik pautan di bawah.

Viral Aksi Lucu Anak Kena Paksa Balik Rumah Dengan Mak Waktu Demonstrasi Lawan Kerajaan

Pengacara Ini Temuramah Kerusi Kosong, Menteri Kesihatan Indonesia ‘Hilang’ Selepas Kes COVID-19 Naik


Mahasiswi Ini Kecewa Jualannya ‘Dicuri’ Oleh Pelajar Universiti Tempatan

Sesetengah pelajar di universiti mencari duit tambahan dengan menjalankan perniagaan. Hasil yang diterima dari jualan tersebut akan dijadikan wang saku untuk diri sendiri tanpa perlu mengharapkan wang daripada keluarga mereka.

Namun lain pula yang terjadi kepada seorang mahasiswi ini. Dia terkejut apabila melihat dadih yang dijualnya di kampus universiti diambil oleh mereka yang tidak bertanggungjawab tanpa membayar dengan wang yang sepatutnya.

Baru-baru ini tular di laman Twitter, di mana seorang pengguna Twitter,@ji__raa atau nama sebenarnya Nurul Nazira memuat naik satu perkongsian di akaunnya sendiri menunjukkan dadih yang dijualnya habis “terjual”, namun hanya mendapat bayaran sebanyak RM8 sahaja.

Apa yang lebih mengecewakan, Nurul Nazira menulis di caption perkongsian tersebut bahawa kejadian itu berlaku di sebuah universiti yang terkenal dengan imej Islam. Perkongsian yang dimuat naik sejak jumaat lalu di akaun Twitternya sendiri telah menerima lebih 7,800 retweets sehingga ke hari ini.

Letak dadih 25 bekas dapat rm8 je 🙂 tu pun singgit duit koyakKata universiti islam https://t.co/XycXHLO23j pic.twitter.com/AVZb2djBFf

Perkongsian Nurul Najihah ini telah mendapat perhatian dan simpati daripada kalangan warga Twitter. Rata-rata netizen mengecam perbuatan tersebut lebih-lebih lagi ianya berlaku di sebuah universti yang mana rata-rata penghuninya terdiri daripada pelajar-pelajar yang memiliki intelektual tinggi dan membawa imej Islam.

Walau bagaimanapun, ada juga yang sudi menghulurkan bantuan kepada Nurul Nazira untuk menggantikan kerugian yang dihadapinya.

Hi, DM me your acc number yea. Meh i gantikan duit si pulan yang amik dadih awak tu.

— NORREEN (@norreen143) November 9, 2019

Diharapkan kejadian ini dijadikan pengajaran untuk orang ramai terutamanya yang bergelar pelajar. Segalannya pasti ada hikmah dan kebaikan yang akan diberikan oleh Sang Pencipta.

Terdahulu, tular di media sosial di mana beberapa orang pelajar Malaysia rangkut 5 pingat di Pertandingan Robotik Antarabangsa. Klik pautan di bawah untuk bacaan lanjut.

Tewaskan Jepun Dan Korea Selatan, Pelajar Malaysia Rangkul 5 Pingat Di Pertandingan Robotik Antarabangsa

Graduan UUM Raih Anugerah Pelajaran Diraja Berjaya Menarik Perhatian Neelofa

Tularkan Gambar ‘Curi Dan Terkini’ Satu Pencerobohan Privasi Buat Malique


MAHB Bakal Membina ‘Anjung Spotter’ Bermula Bulan Ini

Bagi anda yang teringin melihat kapal terbang berlepas dan mendarat, ini berita baik buat anda kerana Malaysia Airports Holding Berhad (MAHB) akan membina Anjung Spotter di KLIA. Pastinya dengan pembinaan anjung tinjau itu akan menjadikan KLIA antara destinasi pilihan untuk dilawati.

Menurut Ketua Pegawai Eksekutif MAHB Raja Azmi Raja Nazuddin, berkata pembinaan anjung dinamakan Anjung Spotter itu dijadualkan bermula bulan ini dan dijangka siap bulan depan.

Good news for all airplane enthusiasts! We are excited to announce our 1st outdoor planespotter observation deck at the KL International Airport this coming April. pic.twitter.com/N19D6BcQaZ

— Malaysia Airports (@MY_Airports) March 9, 2019

Malah, Anjung Spotter ini akan menjadi tarikan kepada Planespotter dan penggemar penerbangan kerana kini mereka akan mempunyai spot terbaik untuk menyaksikan pesawat tiba di Runway 32L.

Selain itu, bagi mereka yang memiliki minat yang sama, pastinya mereka akan berkumpul bersama-sama menghayati pemandangan dan bertukar-tukar pandangan serta mengambil gambar.


MAHB Lantik 6 Pegawai Fasih Berbahasa Mandarin di KLIA & KLIA2

Jika anda masih ingat mengenai insiden yang agak kurang menyenangkan di antara pegawai keselamatan KLIA2 dan pelancong dari negara China yang sempat menjadi kontroversi dan tular di media sosial disebabkan masalah komunikasi bulan lepas, Malaysia Airports Holdings Berhad (MAHB) telah berjaya mendapat penyelesaian agar kejadian yang sama tidak berulang lagi.

Menerusi kenyataan yang dikongsikan di laman sosial peribadi milik Menteri Pengangkutan, YB Anthony Loke berkata pihak MAHB sudah menempatkan seramai 2 orang pegawai yang fasih berbahasa Mandarin dan 4 pegawai lagi di sekitar beberapa kawasan di terminal KLIA dan KLIA2.

Penempatan pegawai-pegawai yang memakai selempang “Saya boleh berbahasa Mandarin” di lokasi yang menjadi tumpuan pelancong pastinya memudahkan pelancong yang berbahasa Mandarin untuk mendapatkan bantuan sekiranya berhadapan dengan kesulitan. Pegawai-pegawai ini sedia membantu dari jam 8 pagi sehingga 10 malam.


7 Perkara Penting Ramai Ibubapa Terlepas Pandang Bila Anak-Anak Tak Pandai Menulis

Sejak saya lancarkan LOOKISSLAH beberapa hari lepas, ramai yang mengadu tentang anak masing-masing yang kononnya tak pandai menulis, melukis, dan mewarna. Lagi teruk, umur dah 5-6 tahun masih tak pandai pegang pensel dengan betul.

Kenapa saya cakap “kononnya”?. Sebab sebenarnya bukan anak tu yang tak pandai. Tapi ibu bapa tu sendiri yang terlepas pandang beberapa proses dalam membantu perkembangan anak-anak mereka. Lepastu sedap cakap anak tak pandai macam-macam. Lagi sedap, bila parents tu membanding-bandingkan anak dia dengan anak orang lain.

“Tengok anak jiran kita tu. Dah pandai tulis karangan surat kiriman rasmi. Anak kita ni nak pegang pen pun terketar-ketar lagi. Apalah nasib kita ni, bang.” keluh sang isteri kepada sang suami.

Boleh bayangkan tak, macam mana kalau anak-anak kita pula yang membanding-bandingkan kita dengan ibu bapa lain.

“Mak tahu tak, mak si Daniel tu baik sangat. Dia tak pernah marah-marah tengking-tengking Daniel. Hari-hari dia tolong kitorang buat homework, sambil hidangkan minuman ribena yang penuh khasiat. Siap selawat 3 kali ketika dibancuh. Saya rasa saya nak pindah rumah Daniel lah. Boleh tak, mak?”

Mesti kita terus smash dia dengan lesung batu bila tetiba anak kita cakap camtu.
Kan? Anak derhaka, anak tak kenang budi, anak si tanggang, semua perkataan keluar. Tindakan refleks asian parents, almaklumlah.

Now, let me tell you this. Kita parents ni kadang-kadang terlalu obses nak anak kuasai macam-macam kemahiran sampaikan kita lupa nak pupuk sesuatu yang amat penting dalam diri anak-anak, iaitu self-confidence dan keyakinan diri.

Saya bagi contoh. Kalau anak kita suara sedap, dan kita nak dia kembangkan bakat dalam nyanyian atau hafazan, tapi kita lupa nak build that confidence, maka sampai bila pun anak tu takkan mampu menguasai kemahiran nyanyian/hafazan tu secara keseluruhan.

Sebab apa yang lebih penting dari sesuatu kemahiran itu, ialah perasaan yakin dan percaya pada diri. That “I can do this!” feeling in one-self. Bila anak dah ada kepercayaan tu, that “i can do this” feeling, apa pun kemahiran akan boleh dikuasai dengan mudah.

Because they will find their own way to master the skills, dalam keadaan emosi yang baik, dan dalam state of mind yang positif. Sebab? They already believe in themselves. They already have that confidence in themselves.

So dalam bab menulis, melukis dan mewarna ni, macam mana nak build confidence tu? Dari mana confidence tu datang?

Dari dua method ni free-writing dan free drawing. Let me explain. Free-writing and free-drawing adalah aktiviti menulis/melukis Tanpa syarat. Anak-anak bebas menulis dan melukis dengan apa jua cara dan rupa. Comot ke, terbalik ke, terkeluar garisan ke, salah ejaan ke, menggerutu ke, lukisan berupa makhluk aneh ke, pokok warna biru ke, kuda berkaki lapan ke, biarkan.

Just observe and keep the interaction going. Dan sesekali give some compliments.
Ini penting untuk build their confidence and enjoyment, sebelum memperkemas skill tersebut. So biar je anak-anak happy kat situ lukis kuda berkaki lapan.

Tapi untuk build confidence and enjoyment, tak lah semudah tu. Parenthood kan memang tak pernah mudah. Eh. You have to break down the process. Ada 7 proses penting dalam membentuk confidence, seterusnya build excellent writing/drawing skills anak-anak.

Ramai yang tanya saya, macam mana Haikal boleh melukis, menulis dan have that good pincer grasp sejak umur 2 tahun?
Let me show you how we did it. Because actually semua anak pun boleh! Cuma parents kena tahu main peranan.

Ini 7 proses yang parents kena tahu, dan prektikkan kepada anak-anak:

1) Build confidence, before teaching any skills.

Dalam bab menulis/melukis ni, just give them a plain paper and some coloured pencils. Atau suka hati lah nak bagi water colour ke, crayon ke, apa-apa ke. Let them explore in their own way. Diorang nak conteng-conteng ke, nak koyak-koyak dan jadikan kepingan dedaunan kering ke, nak lipat-lipat jadi jet pejuang ke, just let them explore.

Kalau anak tak tahu nak buat apa, just show some examples. Show ye, bukan instruct. Contoh, tunjuk a simple drawing of a house, and let them copy in their own way. Ataupun, tulis nama pendek mereka, biarkan mereka tiru. Tunggang terbalik ke atau tak,biarkan.

Layankan sahaja. Walaupun yang kita nampak, cuma garisan-garisan hodoh di situ. Let them enjoy the experience, and slowly build confidence.

2) Jangan sebut “Mama tak boleh lukis” dihadapan anak-anak.

Ini common mistake yang ibubapa selalu buat. Malu dgn lukisan sendiri depan anak-anak. Siap mengaku depan anak-anak, “Sorry, Mama tak pandai lukis la.”

Depan anak-anak pun nak malu ke? Macam mana nak expect anak ada keyakinan diri, bila parents sendiri asyik malu tak tentu hala?

Anak – anak belajar melalui contoh, remember? Jika ibubapa tidak ada keyakinan, jangan pelik kalau anak-anak pun pemalu, tak yakin diri, dan selalu kurang keyakinan diri. It starts with YOU!

Sepatutnya ibubapa tak perlu malu depan anak-anak. Tunjukkan kepada mereka ada mempunyai keyakinan dan seronok melakukannya. Walaupun kita lukis orang lidi sahaja.

Ajak anak lukis sama-sama. Anak-anak mungkin tidak akan mengikut cara anda melukis, tapi mereka bakal tiru keyakinan dan emosi yang ditunjukkan. Dan bila anak-anak mula kuasai perkara ini, tidak mustahil mereka boleh lukis lebih baik daripada anda.
3) Awas dengan reaksi anda terhadap artwork/tulisan anak-anak.

Jangan perli, atau cakap lukisan diorang buruk atau salah.Sebaliknya, puji. Puji tu bukan sekadar cakap, “Wow cantiknya!”, tapi fokus kepada effort mereka. Contohnya, “Wow rajinnya anak mama melukis.” atau, “Mama kagum dengan kesungguhan dan lukisan Haikal.”

Lepas tu, tanya tentang lukisan yang dia buat. Biarkan anak-anak dengan bangganya bercerita tentang kisah di sebalik artwork garisan-garisan halus seperti lalang itu. End up, rupanya lalang itu adalah power rangers yang sedang beratur nak order makanan.

4) Fokus pada progres. Bukan pada kesempurnaan.

Jangan tunggu lukisan anak dah perfect macam professional artist baru nak hargai. Instead, appreciate setiap improvement atau progress dalam drawing/writing skills dia.

Perhatikan lukisan bulan lepas dan bulan ni, pasti ada improvement walaupun sikit. Walaupun lalang cuma tambah 2 helai daun. Takpe, it’s still a progress. Jangan terlalu mendesak untuk anak capai lukisan / tulisan yang perfect sampai anda membunuh confidence dan enjoyment dia.

5) Kurangkan penggunaan colouring/tracing book.

Bukan tak boleh, cuma kurangkan. Sebab ia mengehadkan kreativiti anak-anak dan buat parents lagi tak sabar nak anak capai perfection in writing /drawing.

Boleh je guna coloring / tracing book tu kadang-kadang, untuk mendapatkan idea
tapi jangan terlalu terikat pada buku tu sahaja.

Pelbagaikan canvas & art tools. Jangan terlalu terikat dengan penggunaan kertas dan pensel semata-mata. Bagi anak explore different kind of art tools, macam crayon, marker, paint, water colour, fabric colour, coloured shaving cream, etc. Dan bagi anak melukis atas canvas yang berbeza-beza, macam fabric, tshirt , kaca, batu, daun, kayu, belon, etc.Saya pernah share pasal Haikal doodle atas tingkap kereta kat sini:

Create game yang best, contohnya, main sambung-sambung garisan, anak buat satu garisan, mak sambung dengan bulatan atau shape lain.

Takpun, main “complete the drawing”. Mak lukis lembu yang tak complete, anak lengkapkan ekornya, matanya dan sebagainya. Boleh jugak main “colour combinations”. Main campur-campur warna untuk hasilkan warna yang lain.
Pastu doodle kat mana-mana guna warna tersebut.

Yang ni favourite saya dengan Haikal. “Blind drawing”. Lukis sambil tutup mata. Memang terkekek-kekek gelak bila tengok hasil lukisan sendiri. Nak lukis wajah manusia, tetiba mata terkeluar, hidung kat dahi, telinga di awang-awangan, mulut kat pipi.

Last but not least, korang boleh try game “Drawing to music”. Pasang different genre of music, dan lukis apa yang didengar. Benda ni amazing gila, sebab different music will initiate different emotion, maka lukisan yang terhasil pun akan lain-lain.

Kita semua tahu ada 1001 kelebihan dari aktiviti melukis, mewarna, dan menulis ni. Korang boleh baca sendiri tentang benefits ni di page LOOKISSLAH. Tapi apa yang saya nak tekankan adalah persepsi salah dari kita sebagai ibu bapa. Selalu anggap anak tak reti, anak tak minat, anak tak fokus, anak cepat bosan dan sebagainya.

Sebelum buat apa-apa tanggapan, let’s ask ourselves, apa yang kita ibu bapa dah buat dalam membantu perkembangan anak-anak? Dah cukup ‘power’ ke peranan yang kita bagi selama ni dalam mencungkil bakat dan passion anak-anak?

This is why i come up with LOOKISSLAH. To help parents expose their kids to free-drawing and free-writing, and build confidence and enjoyment together.
Plus, your kids can “wear” their confidence & enjoyment right away.

One common feedback yang saya selalu dapat dari parents yang dah cuba LOOKISSLAH, ialah “Satu tshirt tak cukup sebab hari-hari anak nak lukis, dan nak pakai baju tu tunjuk kat kawan-kawan. Terus terpaksa beli untuk kawan-kawannya sekali.”

But hey, look at your kids’ happy face. Itu yang paling berharga kan? When they have self-confidence, and good emotional quotient, Everyday! Semoga post ini bermanfaat. Good luck!


Mahir Bertutur 3 Bahasa, Kemahiran Wanita Ini Ketika Bertugas Di PPV Raih Perhatian Netizen

Mahir dalam kepelbagaian bahasa sememangnya dapat memudahkan orang ramai dalam berurusan. Jika mahir dalam Bahasa Inggeris, Tamil, Mandarin sudah dianggap biasa berikutan masyarakat Malaysia yang majmuk, lain ceritanya dengan wanita ini yang berjaya mencuri tumpuan netizen menerusi pertuturan beliau bersama warga asing.

Menerusi perkongsian wanita ini di Twitter @ainsyawani, beliau telah berkongsi klip beliau bertutur bersama warga asing yang merangkumi Bahasa Hindi, Nepal dan Burma. Menariknya, kemahiran beliau bertutur dalam bahasa ini nyata memudahkan warga asing dalam mendapatkan vaksin di Pusat Pemberian Vaksin (PPV) Bukit Jalil.

I want to share this video of me speaking Hindi, Nepali & Burmese! I must say that Burmese is by far the hardest to learn but as long as the vaccinees understand, I’m more than happy! Also, pls listen to their answers, they were smiling all the time while answering to my qs! 😂 pic.twitter.com/HFHHAjDFCl

— ˗ˏˋ too turnt ansywni ˎˊ˗ 🏴 (@ainsyawani) August 18, 2021

Menerusi perkongsian Ain Syawani bersama The Vocket, beliau memaklumkan mulai mempelajari ketiga-tiga bahasa ini menerusi pertanyaan kepada warga asing yang mahir bercakap dalam Bahasa Melayu sewaktu membantu mereka di PPV.

Niat beliau yang terus berusaha dan berlatih bertutur dalam bahasa asing untuk memudahkan warga asing ini nyata membuahkan hasil selepas beliau kini sedikit sebanyak dapat bertutur dalam bahasa yang terdiri daripada Hindi, Nepal dan Burma.

Tambah beliau lagi, warga asing yang dilayan beliau nyata gembira dengan layanan yang diberikan selepas beliau mampu bertutur dalam ibunda mereka.

Telatah wanita ini nyata membuatkan para netizen teruja melihat kehebatan wanita ini bertutur dalam pelbagai bahasa secara spontan. Berikut merupakan respon netizen mengenai klip yang dikongsikan.

Suka tgk effort frontliner ni. Belajar basic utk bahasa2 pendatang asing utk memudahkan urusan vaksinasi. Proud of you dear cutie 👏🏼👏🏼👏🏼 https://t.co/Vn8fVcUoam

— Aien Atira (@AieN_AtirA) August 19, 2021

-oh to know how to speak in different kind of languages and be kind to them🥺🥺 im so happy watching this <33 https://t.co/sjOQPdjOeH

This is so sweet and cuteeee I might want to learn it too https://t.co/ikfD31bYvz

Pagi2 dah buat org senyum 😊 https://t.co/QiOOSxma58

Rata-rata netizen ternyata gembira dan bangga melihat wanita ini yang mampu bertutur dalam pelbagai bahasa dalam memudahkan warga asing. Tidak kurang mereka yang turut bercita-cita untuk berupaya untuk melakukan perkara yang sama.

Semoga usaha wanita ini dalam membantu para warga asing dapat memudahkan tugas frontliner di lokasi PPV berkenaan bagi mempercepatkan proses vaksinasi di lokasi tersebut.

Sekitar tahun lalu, tular kisah mengenai seorang wanita Melayu yang berkebolehan membaca berita Bahasa Mandarin.

Wanita Melayu Ini Kejutkan Ramai Dengan Kebolehan Membaca Berita Bahasa Mandarin

‘Bini Suruh Pi Cucuk Vaksin’- Gaya Lelaki Ini Pakai Baju Kelawar Di PPV Curi Perhatian Netizen


Mahir Masak Kuetiaw Goreng Seawal Usia 6 Tahun, Netizen Puji Cara Didikan Ibu Bapa Budak Ini

Adakah anda masih ingat aktiviti yang sering anda lakukan ketika masih kanak-kanak? Mesti anda teringat betapa bahagianya bermain pondok-pondok, memancing dan sebagainya tanpa perlu bimbang akan masalah, bukan?

Terbaharu, sebuah video tular di media sosial dimana menunjukkan seorang budak lelaki berusia 6 tahun menunjukkan skilnya masak kuetiaw goreng di rumahnya seperti sudah biasa memasak di dapur.

Serious lah umur 6 tahun dah masak Kuey Tiaw Goreng. Impress gila 😮

Korang umur 6 tahun reti masak apa? pic.twitter.com/JLpQgwKwiN

Menerusi video tersebut, dapat dilihat budak lelaki itu dipantau oleh bapanya ketika menggunakan peralatan dapur dan tidak terlihat kekok mengendalikan alatan dapur.

Perkongsian tersebut telah meraih perhatian orang ramai dan rata-rata netizen berasa kagum dengan skil yang ditunjukkan oleh budak lelaki terbabit. Segelintir netizen juga berseloroh mengatakan bahawa ketika mereka berumur 6 tahun, mereka hanya masak daun dan ranting.

Part dia pecah telur di bucu frying pan tu,Damn, that's excellent fine and gross motor skills okeh.

If he over do, frying pan flip.If he under do, telur bocor dan messy. https://t.co/i1paKDhra1

— Kak Fina 🤓🌟 (@KakFinaMembebel) January 30, 2023

Teach them young. Somehow I feel proud of him. Kudos to the kid and his parents! https://t.co/Gs60JbOmu6

I watch lot of montessori parenting where the parents really give trust, autonomy and guidance for their toddler to do lot of things in the house. The also provide suitable tool & environment.

The kids progress? Superb! https://t.co/QccBjNZ6mf

— Nyaman Skali~❄ (@meowning7) January 30, 2023

Reti main masak masak je 🥲 https://t.co/95IEHtnkac

— ïzni (@iznimaishihah) January 29, 2023

Tidak hanya itu, para netizen turut memberikan pujian kepada ibu bapa budak lelaki tersebut kerana memberikan pendedahan awal kepada anak mereka untuk ‘explore’ banyak benda. Malah, rata-rata netizen berpendapat bahawa pendedahan seperti ini bagus untuk perkembangan anak-anak.


Mahkamah Arah Amelia Henderson Bayar Lebih RM200,000 Kepada A Aida Production

Hari ini menjadi saksi apabila penerbit Datuk A Aida dan pelakon Amelia Henderson tiba di Mahkamah Tinggi bagi prosiding keputusan saman berkaitan perlanggaran kontrak yang berlaku sebelum ini.

Keputusan pada hari ini berpihak kepada A Aida Production Sdn Bhd apabila pihak mahkamah mengarahkan pelakon Amelia Henderson untuk membayar lebih RM200,000 sebagai ganti rugi pelanggan kontrak syarikat penerbitan.

Hakim Zulqarnain Hassan juga memutuskan supaya pelakon terbabit memohon maaf dan memadam video mengandungi kenyataan fitnah terhadap syarikat itu.

Difahamkan isu perselisihan faham melibatkan dua individu ini bermula apabila Amelia dikatakan melanggar kontrak syarikat penerbitan yang sekaligus membuatkan A Aida Production Sdn Bhd terpaksa menanggung kerugian.

Syarikat produksi A. Aida menang sama terhadap pelakon Amelia Anderson. Berita lanjut di www.kosmo.com.my

Sementara itu, Amelia tetap dengan pendirian menafikan melanggar kontrak ketika dia menerima tawaran dan membintangi drama berjudul Sekali Lagi Cinta Kembali. Difahamkan Idris Khan juga turut melakukan perkara yang sama dalam melanggar kontrak perjanjian syarikat.

A Aida bersama pengarah drama Sekali Lagi Cinta Kembali iaitu Rizal Baharuddin sepakat membawa perkara terbabit ke muka pengadilan sekali gus memberi pengajaran kepada Amelia Henderson dan juga Idris Khan itu.

Bagaimanapun, saman terhadap Idris berakhir dengan baik apabila kedua-dua pihak bersetuju menyelesaikannya di luar mahkamah, manakala Amelia memilih untuk melawan kes saman itu.


Mahkamah Arah Majikan Bayar RM190,000 Kepada Pekerja Kerana Bagi Tugas Yang Membosankan

Semua orang pasti pernah merasa bosan di tempat kerja. Anda akan masuk ke pejabat dan duduk di tempat yang sama sambil termenung. Kerja yang anda lakukan pula boleh diselesaikan dalam masa hanya satu jam. Masa-masa yang selebihnya, anda akan duduk membuang masa sambil menunggu waktu pulang.

Tahap bosan yang anda alami sebenarnya boleh menggangu fikiran anda dan boleh membawa kepada penyakit kemurungan. Selain itu, ia akan membuatkan anda merasa lesu dan cepat muram. Disebabkan itu, seorang lelaki di Perancis telah bertindak menyaman majikannya kerana membuatkan dia bosan.

Pada tahun 2020, Frederic Desnard, dari Paris, telah diberikan ganti rugi €40,000 (RM190,000) daripada jenama Interparfums, pembuat minyak wangi mewah di Perancis.

Beberapa tahun dahulu, Desnard telah diberhentikan kerja pada 2014 selepas bercuti sakit selama tujuh bulan disebabkan kemalangan. Peguamnya Montasser Charni mendakwa perasaan ‘bosan’ telah menyebabkan dia mengalami epilepsi semasa memandu, yang membawa kepada kemalangan dan menyebabkan dia koma selama beberapa hari, dan kemudian tidak dapat hadir untuk membuat kerja.

Sebelum mula ‘bosan’, Desnard adalah seorang pekerja yang sentiasa dipenuhi dengan pelbagai tugasan dan dikenali sebagai orang yang sentiasa memberi sepenuh tenaga untuk syarikatnya. Namun dia mula ‘diketepikan’ selepas syarikatnya gagal untuk membida satu kontrak utama sehingga Desnard menghabiskan banyak masa dengan hanya menjalankan tugas untuk presiden syarikatnya.

Selama empat tahun, dia akan melakukan sekitar ’20-40 minit kerja setiap hari’, dan tiada siapa yang ambil tahun jika dia tiba tepat atau lewat pada masanya. Dia menyifatkan budaya kerja yang dialami olehny seperti di neraka, lapor Unilad. “Saya tidak lagi mempunyai tenaga untuk buat apa-apa. Saya merasa bersalah dan malu untuk mendapat gaji secara percuma. Saya mempunyai tanggapan saya tidak wujud di syarikat itu,” katanya.

Victor Billlebault, peguam Desnard, memberitahu tribunal bahawa terdapat hubung kait di antara kerja dan ‘kemerosotan kesihatannya’, lapor Telegraph. Dalam pembelaan, peguam syarikat berhujah bahawa Desnard ‘tidak pernah berkata apa-apa tentang bosan dalam tempoh empat tahun,’ dan berkata ‘jika dia sebenarnya tidak ada apa-apa untuk dilakukan selama ini, mengapa dia tidak memberitahu?’

Desnard kemudiannya membuat aduan di tribunal perhubungan buruh, menuntut €360,000 sebagai pampasan dan ganti rugi. Walaupun syarikat itu berhujah Desnard tidak pernah mengadu sepanjang tempoh perkhidmatannya, mahkamah bersetuju bahawa ‘bosan’ telah membawa kepada ‘bentuk gangguan’, dan keputusan itu dikekalkan oleh Mahkamah Rayuan Paris.

Ingkar arahan majikan kerana mahu berpuasa, dua ‘bodyguard’ dibelasah dan diacu pistol. Untuk bacaan lanjut, klik pautan di bawah.

Ingkar Arahan Majikan Kerana Mahu Berpuasa, Dua ‘Bodyguard’ Dibelasah Dan Diacu Pistol

10 Ciri Majikan Yang Bertanggungjawab Terhadap Pekerja Mereka

‘Bayar PTPTN Setiap Bulan, Masih Kena CCRIS Lagi’, Ini Jawapan Untuk Anda


Mahkamah Arah Muji Bayar RM281,000 Selepas Didapati ‘Meniru’ Tanda Dagangan Syarikat China

Jenama besar yang berasal dari Jepun, Muji telah diperintahkan untuk membayar RM281,000 dan memohon maaf secara umum kepada syarikat China setelah tewas kes rayuan terhadap keputusan mahkamah sebelum ini atas pelanggaran hak tanda dagangan.

Pada pendengaran bulan lalu, Mahkamah Agung di Beijing mengekalkan keputusan mahkamah pada 2017 yang memihak kepada Natural Mill – jenama yang dipegang oleh Beijing Cottonfield Textile Corp – bagi nama dagang yang digunakan oleh Muji.

Pada 2005, Muji masuk ke pasaran China dengan menggunakan nama jenama antarabangsa ‘MUJI’ – dengan huruf besar dan mengeluarkan nama dalam bahasa tempatan.

Bagi bahasa tempatan, ia mewakili empat huruf Cina iaitu ‘無印良品’ – yang disebut sebagai ‘wuyinliangpin’ – atau dalam bahasa melayunya adalah ‘tiada jenama, hanya barangan berkualiti’.

Walau bagaimanapun, Hainan Nanhua – pemilik lama Natural Mill – telah mendaftar tanda dagangan ‘wuyinliangpin’ untuk semua produk kain, termasuk cadar tempat tidur dan tuala. Ia kemudian memindahkan hak tanda dagangan itu kepada Beijing Cottonfield Textile Corp.

Pada tahun 2015, kedua-dua syarikat ini telah bekerjasama untuk menyaman Muji kerana melanggar hak tanda dagangan dan pada 2017 keputusan mahkamah rayuan memihak kepada mereka.

Muji mengakui bahawa hak tanda dagangan untuk ‘wuyinliangpin’ telah dipegang oleh syarikat China tetapi merayu terhadap keputusan mahkamah di atas dasar bahawa Muji telah mendaftar secara sah.

Walau bagaimanapun, mahkamah menolak hujah yang dikemukakan oleh Muji.

“Beijing Cottonfield Textile Corp mempunyai hak eksklusif untuk hak tanda dagangan,” kata mahkamah, sambil menambah bahawa “orang lain tidak boleh melanggar hak itu tanpa izin”.

Mahkamah mengarahkan Muji membayar ganti rugi kepada plaintif dan membuat permohonan maaf secara umum atas pelanggaran hak tanda dagangan.

Sebelum ini kami pernah menulis tentang hotel Muji di Shenzhen. Klik pautan di bawah untuk membaca.

Lihat Rekaan Minimalis Hotel Muji Yang Pertama Di Shenzhen

Lihat Rekaan Minimalis MUJI Hotel Ginza Yang Bakal Dibuka April Ini

Rumah Minimalis Jenama Muji Ini Bakal Dijual Pada Harga RM120 Ribu


Mahkamah Bebaskan Samirah Dan Dua Remaja Atas Pertuduhan Bunuh Bekas CEO Cradle Fund

Kecoh sekitar Jun 2018 apabila dilaporkan individu berpengaruh iaitu Ketua Pegawai Eksekutif Cradle Fund Sdn Bhd, Nazrin Hassan meninggal dunia. Berita ini nyata mengejutkan ramai apabila Samirah Muzaffar bersama dua remaja yang merupakan anak tiri Nazrin Hassan berusia 16 dan 19 tahun antara yang didakwa atas kematian beliau.

Empat tahun menanti keputusan perbicaraan, Mahkamah Tinggi Shah Alam pada pagi ini telah memutuskan pembebasan Samirah Muzaffar dan dua remaja atas pertuduhan membunuh.

Mahkamah Tinggi Shah Alam melepas dan membebaskan Samirah Muzaffar dan dua remaja atas pertuduhan membunuh CEO Cradle Fund Nazrin Hassan pic.twitter.com/YZdwqHUIu4

— Mohd Redzuan Abdul Manap (@redzuanNewsMPB) June 21, 2022

Menerusi laporan kematian yang direkodkan, kematian Nazrin Hassan difahamkan berlaku pada 13 Jun pada jam 11.30 malam.

Hakim Datuk Ab Karim Ab Rahman menetapkan keputusan bebas dan perlepasan itu selepas mendapati keterangan kematian berlaku pada 11 pagi hingga 1 tengah hari pada keesokan harinya sekaligus mengesahkan sebagai di luar jangka masa tuduhan.

A post shared by Bernama (@bernamaofficial)

Menerusi perkongsian Instagram Bernama, lobi Mahkamah Tinggi Shah Alam bertukar menjadi kecoh apabila difahamkan pengamal media dihalang daripada mengambil gambar Samirah Muzaffar serta berlaku penolakan daripada para jurugambar.

Dua remaja yang disabitkan dalam kes tersebut dibebaskan pada 27 Mac dengan jaminan sebanyak RM50,000 bersama dua penjamin berbeza bagi setiap tertuduh.

Samirah yang diwakili peguam Tan Sri Muhammad Shafee Abdullah, Muhammad Farhan Muhammad Shafee dan Rahmat Hazlan walau bagaimanapun, dibenarkan diikat jamin sebanyak RM500,000 oleh Mahkamah Persekutuan selepas Mahkamah Rayuan turut menolak permohonan jaminannya.

Ikuti kronologi kes kematian bekas CEO Cradle Fund, Nazrin Hassan dengan klik pautan di bawah.

Pihak Pendakwaan Mahu Buktikan Bekas CEO Cradle Fund, Nazrin Hassan Mati Dibunuh

Kubur Ceo Cradle Fund Digali Semula Untuk Siasatan

Punca Kematian CEO Cradle, Nazrin Hassan Dikenal Pasti


Mahkamah Dakwa Jho Low Habiskan RM2 Juta Untuk Jemput DiCaprio Dan Megan Fox Berpesta

Jho Low, orang yang paling dikehendaki di Malaysia didakwa telah membelanjakan AS$250,000 (RM1.046 juta) untuk Leonardo DiCaprio, Paris Hilton: AS$100,000 (RM418,625), Megan Fox: AS$250,000 (RM1,046 juta) dan Kim Kardashian: AS$50,000 (RM209,312), lapor Bloomberg.

Dalam butiran perbelanjaan yang dikeluarkan pihak pendakwaan dan keterangan seorang saksi di mahkamah memberitahu bahawa berjuta-juta dolar yang diseleweng hasil skandal 1MDB telah dibelanjakan termasuk untuk berparti mewah yang dibiayai Jho Low.

Juri turut menggambarkan Jho Low berpesta bagai tiada hari esok setelah membelanjakan sejumlah wang untuk hiburan iaitu AS$385,773 (RM1.616 juta) dan AS$5,000 (RM20,926) ditaburkan kepada model-model terkenal.

Parti itu juga dilaporkan menelan belanja lebih AS$3.6 juta (RM15.67 juta) termasuk 65 botol minuman keras Cristal Champagne dengan harga kira-kira AS$100,000 (RM418,530) dan tip kepada pelayan bar sehingga AS$38,955 (RM163,038).

Pendakwaan ini dibuat semasa sesi perbincangan melibatkan bekas Ketua Pelaburan Perbankan Goldman Sachs, Roger Ng yang dibicarakan di Mahkamah Persekutuan Brooklyn di atas dakwaan bersubahat melanggar undang-undang antipengubahan wang haram Amerika Syarikat (AS) yang melibatkan bilion dolar dana 1MDB.

Sekadar pinjam wang 1MDB, Jho Low yakin tidak lakukan kesalahan. Rujuk pautan di bawah untuk membaca.

Sekadar Pinjam Wang 1MDB, Jho Low Yakin Tidak Lakukan Kesalahan

Rumah Agam Milik Jho Low Di Los Angeles Dijual Dengan Harga RM161 Juta

Banglo Mewah Milik Jho Low Di Los Angeles Bernilai RM81 Juta Bakal Dijual Separuh Harga


Mahkamah Denda Addy Kana RM10,000 Atas Kesalahan Tidak Melapor Permintaan Rasuah

Hari ini Mahkamah Sesyen telah mendenda seorang ahli perniagaan, Zaidi Kanapiah atau dikenali sebagai Datuk Addy Kana atas pertuduhan tidak melaporkan ‘permintaan suapan’ kepada pihak berkuasa pada tiga tahun lalu.

Memetik Berita Harian, hukuman itu dijatuhi Hakim Rozilah Salleh selepas tertuduh Zaidi, 38, mengaku bersalah terhadap pertuduhan sejurus dikemukakan kepadanya.

Berdasarkan pertuduhan, tertuduh didakwa tidak melaporkan kepada pegawai Suruhanjaya Pencegahan Rasuah Malaysia (SPRM) atau polis suatu permintaan suapan wang tunai di sebuah hotel di Puchong, Selangor, pada Julai 2019.

Tertuduh didakwa mengikut Seksyen 25(3) Akta SPRM 2009 (Akta 694) yang boleh dihukum mengikut Seksyen 25(4) akta sama, memperuntukkan hukuman denda maksimum RM10,000 atau penjara sehingga dua tahun atau kedua-duanya sekali jika sabit kesalahan.

Berdasarkan fakta kes, tertuduh berjumpa pegawai penguat kuasa di hotel berkenaan pada Julai 2019 dan pegawai tersebut meminta suapan wang tunai RM110,000 sebulan bagi tujuan tidak mengambil tindakan undang-undang ke atas majikannya. Bagaimanapun, sehingga kini tertuduh tidak melaporkan permintaan itu kepada mana-mana pegawai SPRM atau polis.

Timbalan Pendakwa Raya Fadhli Ab Wahab yang mengendalikan kes memohon hukuman denda maksimum untuk memberi pengajaran kepada tertuduh dan masyarakat.

Peguam bela tertuduh, Effa Azuin Aidrul Hisham merayu supaya hukuman denda sahaja dikenakan kerana isteri tertuduh dalam pantang selepas melahirkan anak kelima dan tertuduh menjaga bapa berusia 74 tahun, selain pengakuan salahnya itu juga menjimatkan masa mahkamah.

Selepas mengambil kira pengakuan salah tertuduh dan hujahan pihak pendakwaan serta rayuan peguam, Rozilah menjatuhkan hukuman denda maksimum RM10,000 terhadap tertuduh.

Rozilah berkata, perbuatan tidak melapor permintaan suapan adalah satu kesalahan serius dan sekiranya dilaporkan ia dapat mengekang jenayah berkenaan berleluasa.

Difahamkan, SPRM juga kini dalam proses permohonan melucutkan aset tertuduh yang bernilai RM1 juta.

Baca lagi perkembangan kisah-kisah Addy Kana yang pernah kami kongsikan sebelum ini menerusi pautan di bawah.

Mahkamah Tinggi Benarkan Addy Kanna Dan Dua Anggota Polis Dibebaskan POCA Serta-Merta

Terlibat Aktiviti Macau Scam, 31 Polis Bersubahat Dengan Addy Kanna Bakal Diberhentikan Kerja


Mahkamah Gagal Buktikan Kes Prima Facie, Da’i Syed Dilepas Dan Dibebaskan Daripada Tuduhan Rogol

Pendakwah selebriti, Da’i Syed atau nama sebenarnya Syed Shah Iqmal Syed Mohammad Shaiful dilepas dan dibebaskan oleh Mahkamah Sesyen di sini hari ini daripada tuduhan merogol seorang wanita berusia 23 tahun, hampir empat tahun lalu.

Memetik laporan rasmi, Hakim Rihaida Rafie membuat keputusan itu selepas mendapati pihak pendakwaan gagal membuktikan kes prima facie terhadap Syed Shah Iqmal, 27, di akhir kes pendakwaan.

Pada 10 Disember 2020, Syed Shah Iqmal mengaku tidak bersalah atas pertuduhan merogol wanita berusia 23 tahun (ketika itu) di dalam bilik di sebuah kondominium di I-City, Seksyen 7 di sini, kira-kira jam 1.35 malam, pada 11 September 2019.

Dia didakwa mengikut Seksyen 376 (1) Kanun Keseksaan yang memperuntukkan hukuman penjara maksimum 20 tahun serta sebatan, jika sabit kesalahan.

Seramai 18 saksi pendakwaan dipanggil memberi keterangan pada perbicaraan bermula April tahun lalu.

Pendakwaan dikendalikan Timbalan Pendakwa Raya, Ahmad Nazneen Zulkifli manakala tertuduh diwakili peguam Syed Amirul Syed Edros.

Sementara itu, Syed Shah Iqmal meluahkan rasa syukur dan berterima kasih kepada keluarga, sahabat serta semua yang sentiasa menyokong dan mendoakannya.

“Alhamdulillah syukur ke hadrat Ilahi, berkat 19 Ramadan ini, saya diputuskan tidak bersalah. Perkara ini saya terima sebagai hadiah untuk saya sekeluarga dalam membersihkan nama dan maruah diri,” katanya ketika dihubungi.

Pada 31 Mei 2022 lalu, Mahkamah Sesyen Petaling Jaya turut melepas dan membebaskan Syed Shah Iqmal daripada dua pertuduhan melakukan persetubuhan di luar tabii dan mencabul seorang penuntut sebuah kolej swasta.


Mahkamah Haramkan Penjualan Range Rover Ciplak Di China

Pada tahun 2014 yang lalu, pengilang kereta China, Jiangling telah melancarkan model Landwind X7 yang sangat mirip dengan rekaan model Range Rover Evoque. Model berkenaan menimbulkan rasa tidak senang kepada Tata Group (syarikat induk kepada Jaguar Range Rover) dan pihak Tata Group telah mengemukakan tuntutan saman di mahkamah.

Mahkamah Daerah Chaoyang, Beijing baru-baru ini telah memutuskan untuk berpihak kepada Jaguar Land Rover setelah kenderaan berkenaan melanggar lima kes hak milik intelektual rekaan ciri unik Evoque.

Jiangling diperintahkan untuk segera menghentikan penghasilan Landwind X7 dan menghentikan penjualan kereta tersebut. Mahkamah juga telah memutuskan bahawa Jiangling perlu memberikan pampasan setimpal kepada Jaguar Land Rover dan nilaipampasan tersebut masih belum diumumkan.

Sebelum ini, beberapa pengeluar kereta yang lain juga telah mencuba untuk memfailkan kes ke mahkamah berikutan pengeluar dari China meniru reka bentuk model kereta mereka selama bertahun-tahun, akan tetapi kes yang diadukan oleh mereka tidak berjaya dibawa ke mahkamah.

Berbeza untuk kali ini pula apabila kes yang melibatkan pengeluar China ini telah berjaya dibawa ke muka pengadilan. Ini adalah kes pertama mahkamah China berpihak kepada pengeluar kereta luar negara dan sedikit sebanyak bakal menguatkan kembali pasaran Jaguar Land Rover di China di masa akan datang.


10 Ramalan Pelik Yang Akan Berlaku Menjelang Tahun 2020

Menjelang dekad terakhir, kita bakal menjengah ke permulaan baharu lagi. Tahun 2020 bakal membuka pada tengah malam ini dan 2019 bakal menjadi satu lagi tahun-tahun yang berlalu.

Di tahun 2020 juga orang percaya bahawa kemodenan ekonomi dan teknologi akan mempertontonkan satu masa yang luar biasa – kereta terbang, jejak kaki ke Marikh atau tiada lagi penggunaan telefon bimbit.

Di sini kami bawakan 10 ramalan pelik yang pernah dikatakan oleh beberapa ahli dalam bidang masing-masing.

Penulis dan peminat sains, Arthur C. Clarke – salah seorang penulis skrip untuk A Space Odyssey – pada 1966, beliau percaya bahawa rumah akan menempuh reka bentuk berbeza menjelang abad ke-21. Sehinggakan rumah tersebut mampu untuk bergerak dari satu tempat, ke tempat yang lain.

Kita telah disuap dengan mimpi bahawa kita ada kemampuan untuk menempatkan manusia di Marikh. Malah, pada tahun 1997, majalah Wired memilih tahun 2020 sebagai tahun merealisasikan impian menjejaki Marikh.

Pada zaman tersebut, manusia mempunyai sebab untuk percaya. Tetapi tidak cukup optimistik dengan misi tersebut. Malah, jika misi NASA untuk menjejak Marikh pada 2030 ini menjadi kenyataan, ia semua bergantung kepada tuah.

Pada tahun 1913, bekas presiden American Meat Packers Association, Gustav Bischoff, meramalkan bahawa diet manusia akan bertukar kepada sayur-sayuran kerana kekurangan daging, beliau memberitahu The New York Times, orang kaya akan menjadi vegetarian.

Michael J. O’Farrell, pengasas The Mobile Institute, pakar dalam industri teknologi komunikasi sejak tahun 1985. Dalam buku yang diterbitkan pada 2014 yang bertajuk Shift 2020, O’Farrell meramalkan bahawa tahun 2020 adalah tahun akhir kita akan melangkah ke era “nanomobilitas”.

Beliau menulis, “dalam era nanomobil yang singkat, saya meramalkan telepati dan teleportasi akan menjadi medium komunikasi menjelang tahun 2020.”

Pada tahun 1966, majalah Time melaporkan bahawa abad ke-21 akan memberi kesan yang baik kepada semua pihak. Dalam satu esei panjang yang bertajuk The Futurist meramalkan bahawa ‘mesin akan menyelesaikan banyak masalah sehingga semua orang mampu bebas dan menjadi kaya.’

Pada tahun 1900, Jurnal Home Ladies pernah meminta John Elfreth Watkins Jr, seorang pakar teknologi mekanikal di Smithsonian meramal tentang masa hadapan bahasa.

Dan beliau meramalkan bahawa menjelang tahun 2000-an, huruf-huruf yang tidak sesuai akan dibuang. “Tidak akan ada huruf C, X, atau Q dalam hari kita, huruf itu akan ditinggalkan kerana tidak perlu.”

Pada tahun 1937, Nikola Tesla meramalkan bahawa “dalam tempoh satu abad, kopi, teh dan tembakau tidak lagi menjadi keperluan.” katanya sebelum menyambung, “ia akan menjadi tidak popular lagi untuk racun sistem dengan bahan-bahan berbahaya.” Tesla mungkin benar mengenai tembakau, tetapi bukan kopi dan teh.

Semasa sesi penggambaran filem Back To The Future, ada beberapa adegan menunjukkan seorang lelaki melayang di atas papan selaju bersama-sama dengan kasut yang dilekatkan di atas papan tersebut.

Pada tahun 1989, pengarah Robert Zemeckis dengan yakin mendakwa bahawa papan selaju terbang adalah nyata dan tidak dapat dikeluarkan kerana wujud kerisauan ibu bapa.

Di dalam filem Back To The Future juga terdapat ramalan bahawa manusia mampu untuk mengawal cuaca pada masa hadapan. Di dalam suatu baris di mana pelakon berkata bahawa pejabat pos sepatutnya mempunyai kuasa seperti perkhidmatan cuaca – yang menunjukkan bahawa iklim mampu untuk di kawal.

Popular Mechanics pernah menyatakan pada 1951 bahawa menjelang abad ke-21, setiap keluarga akan mempunyai sekurang-kurangnya satu helikopter di kediaman mereka.

Kesepuluh-puluh perkara di atas hanyalah ramalan masyarakat terdahulu. Seperti kita yang pernah mengimpikan kereta terbang sejak kali pertama Wawasan 2020 diwujudkan.

Tetapi secara zahirnya, perpaduan adalah perkara paling penting selain daripada kereta terbang. Selamat tahun baharu!

Kami pernah menulis 20 perkara menjelang tahun 2020. Klik pautan di bawah untuk membaca.

Ini 20 Perkara Yang Bakal Jadi Tumpuan Menjelang Tahun 2020


7 Perkara Ini Terjadi Apabila Anda Buat Senaman Plank Setiap Hari

Senaman rintangan adalah senaman yang mudah dan praktikal untuk mendapatkan bentuk badan yang ideal. Plank adalah salah satu jenis senaman rintangan paling efektif yang anda boleh lakukan. Kenapa? Kerana ia memerlukan hanya sedikit masa dan memberikan keputusan memberangsangkan dalam jangka masa yang pendek.

Otot abdomen adalah satu-satunya kumpulan otot dalam badan kita yang tidak bersambung dengan tulang. Ini bermakna otot abdominal memberi sokongan kepada bahagian belakang dan tulang belakang. Otot abdomen memainkan peranan penting untuk mengelakkan kecederaan. Bagaimanapun, untuk memastikan otot abdomen berfungsi dengan baik, otot teras (core muscle) haruslah kuat dan dilatih secara kerap. Kesimpulannya, dengan mengamalkan senaman plank setiap hari adalah bagus untuk memperkuatkan otot teras, dan menyokong tulang belakang anda.

Sekarang, mari lihat apa akan terjadi apabila anda mula mengamalkan senaman plank setiap hari:

1. Anda akan memperbaiki bentuk dan prestasi otot teras.

Planks adalah senaman ideal untuk otot abdomen kerana ia melibatkan semua kumpulan otot teras utama termasuk transverse abdominus, rectus abdominus, otot oblique luaran, dan glutes.

2. Anda akan mengurangkan risiko kecederaan di bahagian dan tulang belakang

Senaman plank membenarkan anda untuk membina otot tetapi dalam masa yang sama, tidak memberi terlalu banyak tekanan kepada tulang belakang atau pinggul anda. Menurut American Council on Exercise, melakukan senaman plank dengan kerap bukan sahaja mengurangkan sakit belakang tetapi ia juga menguatkan otot-otot anda dan memastikan sokongan kuat untuk seluruh belakang anda, terutamanya di bahagian atas belakang.

Baca lanjut artikel ini jika anda ingin mengetahui bagaimana melakukan senaman plank pada permukaan yang berbeza boleh memberi kesan dalam memperkukuhkan oto teras anda.

BACA: Demi Keluarga, Lelaki Ini Sanggup Turunkan Berat Badan 125kg Dalam Masa 18 Bulan

3. Anda akan mengalami peningkatan metabolisme

Planking adalah cara terbaik untuk mencabar seluruh badan anda kerana melakukan senaman ini setiap hari akan membakar lebih banyak kalori berbanding senaman abdomen tradisional yang lain, seperti crunches atau sit-up. Otot yang dirangsang semasa melakukan senaman ini setiap hari akan memastikan anda membakar lebih banyak tenaga walaupun anda sedang tidak aktif. Ini adalah penting jika anda menghabiskan sebahagian besar hari anda dengan duduk di hadapan komputer. Juga, mengamalkannya 10 minit sehari sebelum atau selepas kerja bukan sahaja meningkatkan kadar metabolisme tetapi ia juga akan memastikan kadar yang metabolik anda kekal tinggi sepanjang hari, (ya, walaupun ketika anda sedang tidur).

4. Postur anda diperbaiki dengan ketara

Melakukan senaman plank akan meningkatkan keupayaan anda untuk berdiri dengan postur lurus dan stabil. Melalui pengukuhan otot teras, anda akan dapat mengekalkan postur yang betul pada setiap masa kerana kekuatan otot di abdomen memberi kesan mendalam kepada keadaan leher, bahu, dada dan belakang anda.

5. Anda akan memperbaiki keseimbangan seluruh badan anda

Pernahkah anda rasa apabila anda cuba berdiri di atas satu kaki, anda tidak dapat berdiri tegak selama lebih daripada beberapa saat? Tahukah anda ini adalah kerana otot abdomen anda tidak cukup kuat untuk memberikan keseimbangan yang anda perlukan. Senaman plank, ‘side planks’ dan ‘planks with extensions’ akan memperbaiki keseimbangan dan meningkatkan prestasi anda dalam semua jenis aktiviti sukan.

Fleksibiliti adalah manfaat utama melakukan senaman plank secara kerap, kerana senaman ini mengembang dan menarik seluruh kumpulan otot posterior anda – bahu, tulang belikat dan tulang selangka – dan ia juga meregang otot hamstrings, kak, dan jari kaki anda. Dengan menambah senaman ‘side plank’, anda juga boleh melatih pada otot oblique anda. Ini akan meregang jari kaki anda dengan lebih panjang, yang mana ia merupakan satu gerakan yang amat penting untuk menyokong berat badan anda.

Senaman plank memberi impak kepada sistem saraf, menjadikannya satu cara yang sangat baik untuk meningkatkan mood. Bagaimana? Senaman ini meregangkan kumpulan otot yang memberi rasa stress dan ketegangan dalam badan. Contohnya: anda duduk di atas kerusi setiap masa, tidak kira di rumah atau di tempat kerja, otot paha anda menjadi ketat, kaki anda menjadi berat kerana telah dibengkokkan selama beberapa jam, bahu anda tegang kerana membongkok ke depan sepanjang hari menghadap komputer. Semua keadaan ini meletakkan tekanan kepada otot dan saraf anda. Berita baiknya ialah, senaman plank bukan sahaja melegakan otak anda, tetapi ia berupaya merawat simtom depresi yang hadir dalam bentuk fizikal – tetapi, hanya jika anda menjadikannya rutin harian anda.

Setelah mendapat 7 manfaat senaman plank, kami pasti anda tidak sabar melakukannya. Di bawah adalah satu infografik yang hebat yang menunjukkan bagaimana untuk melakukan senaman plank yang mensasarkan semua kumpulan otot perut.

Hanya dalam masa 5 hingga 10 minit setiap hari, anda akan berasa lebih cergas dan bertenaga. Mulakannya hari ini!

BACA Lagi: Atasi Rasa Lapar Ketika Berdiet, Ini 11 Tip Untuk Anda. #3 Sangat Mudah Untuk Diamalkan

LIKE dan FOLLOW Vocket di Facebook serta Instagram


Mahkamah Kesatuan Eropah Benarkan Majikan Pecat Wanita Yang Bertudung

Mahkamah tertinggi Kesatuan Eropah (EU) telah mengeluarkan keputusan yang membenarkan majikan melarang sebarang simbol kepercayaan agama atau politik di bawa ke tempat kerja, jika ingar majikan mempunyai hak untuk memecat pekerja tersebut. Keputusan ini diputuskan oleh mahkamah melibatkan dua kes wanita jerman yang diberhentikan kerja kerana memakai hijab, lapor The Telegraph.

Difahamkan, dua wanita Muslim yang bekerja di pusat jagaan kanak-kanak dan farmasi mulanya hadir ke tempat kerja tersebut dengan tidak bertudung. Tetapi setahun selepas itu, setelah kembali dari bercuti, mereka mula memakai hijab.

Melalui laporan Al Jazeera, Kedua-dua wanita itu diberitahu untuk mencari pekerjaan baharu jika mereka terus memakai hijab atau jika ingkar, mereka bakal dikenakan hukuman gantung dari tempat kerja. Kedua wanita itu bagaimanapun mempertahankan tindakan mereka dengan memberi alasan bahawa ia adalah sebahagian daripada agama mereka untuk memakai hijab.

Kes ini kemudiannya dibawa ke mahkamah tinggi. Namun melalui keputusan terbaharu, mahkamah telah memutuskan untuk berpihak kepada majikan mereka di mana kedua-dua wanita itu boleh dipecat jika membawa simbol agama atau politik ke tempat kerja.

The EU's highest court has today again upheld the right of employers to sack Muslim women from their jobs for wearing the headscarf if justified by notion of "neutrality". The ECJ also seems to admit that this is a form of discrimination 🤷♀ pic.twitter.com/mMwYdJoHwr

Mahkamah dalam keputusannya seperti yang dilaporkan oleh Lad Bible mengatakan bahawa majikan mempunyai hak untuk melarang pekerja memakai apa-apa simbol yang membentuk kepercayaan politik, falsafah dan agama di tempat kerja. Larangan ini perlu bagi memberi gambaran yang adil kepada pelanggan serta mampu mengelak daripada berlakukannya perselisihan sosial.

Difahamkan, 27 anggota EU boleh menggunakan keputusan ini tetapi ia mestilah sesuai dengan undang-undang sedia ada mengenai kebebasan beragama serta mempertimbangkan hak dan kepentingan pekerja.

Bagaimanapun, gambaran besar dari keputusan ini adalah ia membuka peluang kepada majikan untuk memecat mana-mana pekerja sekiranya mereka terus memakai hijab atau pakaian yang mewakili simbol agama atau politik.

Untuk rekod, pada tahun 2017, mahkamah Kesatuan Eropah di Luxembourg pernah membuat keputusan yang memberi hak kepada majikan untuk melarang pekerja memakai pakaian yang mewakili simbol agama atau politik.

Manakala mahkamah di Perancis pula pada 2014 pernah membenarkan majikan memecat seorang wanita Muslim yang memakai hijab ketika bekerja di pusat jagaan kanak-kanak.

EU bidas dakwaan penerima suntikan AstraZeneca di Malaysia tidak dibenarkan masuk eropah. Klik pautan di bawah untuk membaca.

EU Bidas Dakwaan Penerima Suntikan AstraZeneca Di Malaysia Tidak Dibenarkan Masuk Eropah

WHO Yakin EURO 2020 Bakal Lahirkan Varian Baharu COVID-19, Minta Negara Eropah Jangan Degil

Bersedia Untuk Ditahan Polis Jika Bercakap Mengenai COVID-19 Di Negara Eropah Ini


Mahkamah Larang Anak Jutawan China Hidup Mewah Selepas Tanggung Hutang Lebih RM89.6 Juta

Apa yang anda akan lakukan jika anda di larang sama sekali daripada melakukan aktiviti sosial – seperti berparti, membeli barangan mewah dan bersosial dengan gadis-gadis?

Tetapi itulah yang berlaku kepada Wang Sicong, seorang anak jutawan hartanah dan pewaris kepada kekayaan ayahnya yang bernilai kira-kira $12.5 bilion.

Beliau telah dilarang daripada melakukan aktiviti-aktiviti mewah – penerbangan kelas pertama, membeli harta, menginap di hotel mewah, pergi bercuti, bermain golf, atau berkunjung ke kelab malam.

Wang di larang daripada merasai kemewahan ini bulan lalu melalui perintah mahkamah setelah syarikatnya Shanghai Panda Entertainment Co tewas tuntutan mahkamah dan diminta untuk membayar segala hutang berjumlah $21.6 juta yuan (RM89.6 juta).

Pewaris kepada kekayaan ayahnya dirujuk orang ramai sebagai ‘anak muda paling senang di China’ dan sering mempamerkan kekayaannya di media sosial.

Wang dididik di luar negara, beliau bersekolah di Singapura dan kemudian di Winchester College yang menelan kos sebanyak £41,000 setahun – salah satu sekolah awam terkemuka di England – dan kemudian ke University College London di mana beliau mengambil jurusan falsafah.

Anjingnya, Coco the Alaskan Malamute, menjalani kehidupan yang mewah.

Aset haiwan kesayangan itu termasuk dua jam tangan Apple, lapan iPhone 7, beg tangan Fendi dan tali kulit Hermes dan wang tunai. Dia juga mempunyai jet peribadi dan pemandu sendiri.

Perintah mahkamah ke atas Wang adalah sebahagian daripada sistem kredit sosial yang ketat di negara tersebut. Ia adalah sistem baharu yang menilai perilaku 1.4 bilion penduduknya. Rakyat China akan dinilai berdasarkan skor sosial yang diperoleh oleh mereka. Jika mereka melakukan apa-apa kesalahan, mereka boleh dihukum dan diharamkan daripada menggunakan segala kemudahan.

Kesalahan lain yang boleh memberi kesan kepada penilaian kredit sosial adalah gagal membayar saman, melepak atau gagal menjaga anjing dengan baik.

China sedang berusaha untuk menggabungkan sistem ini bersama-sama dengan sistem kamera keselamatan yang mampu untuk mengenali setiap wajah bagi tujuan pengawasan.

Sistem ini dikhabarkan bakal beroperasi pada tahun 2020, tetapi masih dalam peringkat ujian dengan melibatkan beberapa bandar besar di China.

Sistem kredit sosial telah menghukum berjuta-juta orang daripada menggunakan kemudahan yang diberikan oleh kerajaan China.

Berikut adalah cerita lain mengenai hutang yang anda perlu tahu. Klik pautan di bawah untuk bacaan lanjut.

Kerana Hutang, Lelaki Ini Terpaksa Lepaskan Koleksi Hot Wheels Bernilai Lebih RM250,000

Kerana Hutang, Rangkaian Restoran Milik Jamie Oliver Terpaksa Ditutup

Kerajaan Cadang Untuk Memperkenalkan Cukai Baharu Bagi Membayar Hutang Negara


Mahkamah Perlu Berikan Najib Masa, Harap Ini Bukan ‘Hukuman Politik’, Kata Yusuf Azmi

Sejak Datuk Seri Najib Razak dimasukkan ke penjara selepas tewas di Mahkamah Persekutuan, pelbagai pandangan yang kita dengar dari pelbagai lapisan masyarakat. Ada yang melihat ini adalah hukuman yang tidak adil, manakala sebahagian pula menganggap ia adalah satu kemenangan yang besar selepas negara perlu menanggung beban hutang yang besar akibat perbuatan Najib yang didakwa menggelapkan berjuta ringgit duit rakyat Malaysia.

Bagi Yusuf Azmi, seorang aktivis, beliau bersetuju bahawa hukuman penjara kerana menyeleweng dana RM42 juta milik SRC International Sdn Bhd oleh Najib tetap perlu dihormati dan ditaati. Bagaimanapun, beliau merasakan mahkamah sepatutnya memberi Najib lebih banyak masa untuk membentangkan bukti bagi menyanggah semua tuduhan ke atasnya dalam mencari keadilan.

Di dalam satu klip video yang berdurasi beberapa minit yang kini tular di media sosial, Yusuf Azmi berkata, “Hukuman yang dijatuhkan mahkamah kita tidak boleh nak ingkar, sebab perkara ini seolah-olah kita melanggar hukum negara kita ini, keluhuran pelembagaan, kedaulatan undang-undang, maksudnya kita tak boleh nak kata mahkamah meletakkan satu benda yang tak betul dan tepat.

— Adzman Kamaruddin (@adzman86) August 26, 2022

“Tetapi kita juga perlu melihat keadaan, di mana dengan usia beliau yang saya nampak yang perlu diberikan masa, ataupun tempoh. Dengan faktor kesihatan dan sebagainya, apa saya nampak hukuman mesti dijalankan. hukuman perlu diteruskan, tapi bagi saya kita perlu ada budi bicara.

“Walaupun ia jenayah, penipuan dan sebagainya. tetapi bagi saya, yang kita harap ini bukan hukuman politik, berdasarkan pilihan raya nak dekat, bukan kerana disebabkan hari ini PRU dah tak lama lagi kan, ataupun nak menjatuhkan dan sebagainya, kita harap begitulah,” katanya.

Walaupun komen ini dilihat seolah-olah sebuah komen yang selamat. Bagi pengguna maya, mereka merasakan bahawa Yusuf Azmi seolah-olah menyokong Najib yang telah ‘mencuri’ berjuta duit rakyat untuk kepentingan peribadi. Sebahagian pengguna maya turut mendakwa bahawa Yusuf Azmi seolah tidak  berpendirian kerana pernah menampar warga asing yang mencuri untung dengan menjual baju ‘copy ori’ Semboyan, tetapi bersikap terbuka apabila Najib didapati bersalah mencuri berbilion ringgit dana rakyat.

Najib scam berbillion merompak masa depan orang Melayu rakyat Msia dia relax.

Bangla scam duit baju Semboyan berapa sen sangat dia pergi pegang Bangla tu siap lempang 😁#ScamBoyan #Semboyan #PengkhianatNegara #UMNOscam #ScammerJagaScammer https://t.co/Jx6QN3AP7B pic.twitter.com/JIbiAEUSCR

— Maslin Sis 🇲🇾🏴 (@BN4everTN5O) August 27, 2022

if ko nak sembang faktor usia, then nape di usia skrg gak la die pegi main golf smpi luar negara, kehulur kehilir join aktiviti PRN, bg ucapan kutuk kepimpinan dlu. elok je. bila smpi masa pegi mahkamah sakit itu ini. so kami rakyat dan hakim kena bg masa? cmon la.

— Nur Mukhlis Noordin (@qis_mukhlis) August 26, 2022

Bahalul punya pendapat… Nak kesian tak kena tempat.. kau ingat jenayah yang najib tu buat macam curi ayam kampung je ke ….

pala otak hukuman polikik..yg try sumbat dia dlm pnjara jd pembangkang
suruh respect rukun negara tp at the same time main sentimen umur..org makin nk mampus kubur dh panggil patut makin insaf. Ni x, bknnya kumpul bekalan akhirat tp duk sibuk songlap kumpul hrta dunia

— ميرول (@amirulashyraf96) August 27, 2022

Yusuf Azmi berang ZhafVlog nilai filem Syahadan ‘3/5 Shit’, mahu jumpa ajar pasal adab. Rujuk pautan di bawah untuk membaca.

Yusuf Azmi Berang ZhafVlog Nilai Filem Syahadan ‘3/5 Shit’, Mahu Jumpa Ajar Pasal Adab